Fandiyaaru suspend kurumun, SC ah ithurah vaahaka'eh bunumuge...\nފަނޑިޔާރުގެ މައްސަލަ ރީތިކޮށް ކުރުމުގެ ފުރުސަތުދެއްވުމަށް އާޒިމް އެދިވަޑައިގެންފައިވޭ\nކ. މާލެ 16 ޖޫން 2019 | އާދީއްތަ 19:10 10,971\nރައްޔިތުންގެ މަޖިލީހުގެ މެދު ހެންވޭރު ދާއިރާގެ މެމްބަރު އަލީ އާޒިމް - ޝުއައިބް މުހައްމަދު އިގްބާލް\nޖުޑީޝަލް ސާރވިސް ކޮމިޝަން (ޖޭއެސްސީ) އިން ފަނޑިޔާރަކު ސަސްޕެންޑްކުރުމުން އެކަމުގައި ސުޕްރީމް ކޯޓަށް ވާހަކަދެއްކުމުގެ ފުރުސަތެއް ނޯންނާނެކަމަށް ރައްޔިތުންގެ މަޖިލީހުގެ މެދު ހެންވޭރު ދާއިރާގެ މެމްބަރު އަލީ އާޒިމް ވިދާޅުވެއްޖެ އެވެ.\nސުޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑްކުރުމަށް ޖޭއެސްސީން ނިންމުމުން، ޖޭއެސްސީގެ ނިންމުމަށް ގޮންޖައި، ސުޕްރީމް ކޯޓުން ވަނީ ސަސްޕެންޝަނަށް އަމަލުނުކުރުމަށް އަމުރުކޮށްފަ އެވެ. ނަމަވެސް ޖޭއެސްސީން ބުނީ ފަނޑިޔާރު އަބްދުﷲ ދީދީގެ ސަސްޕެންޝަން ދެމި އޮންނާނެކަމަށެވެ.\nއެ މައްސަލާގައި ރައްޔިތުންގެ މަޖިލީހުގެ މެދު ހެންވޭރު ދާއިރާގެ މެމްބަރު އަލީ އާޒިމް ވިދާޅުވީ ޖޭއެސްސީން ފަނޑިޔާރަކު ސަސްޕެންޑްކުރުމަށް ނިންމުމުން، ސުޕްރީމް ކޯޓަށް އިތުރު ވާހަކައެއް ދެއްކުމުގެ ފުރުސަތެއް ނެތްކަމަށެވެ. އަދި މިކަން ރީތިކޮށް ކުރުމުގެ ފުރުސަތުދެއްވުމަށް އާޒިމް އެދިވަޑައިގެންފައިވެއެވެ.\nޤާނޫނު އަސާސީގައި ބުނެފައިވާގޮތުން ފަނޑިޔާރުންނާއި ގުޅޭ މައްސަލަތައް ބަލައި، ފަނޑިޔާރުންނަށް ފިޔަވަޅު އެޅުމަކީ ޖޭއެސްސީއަށް ލިބިގެންވާ ބާރެކެވެ. އެކަމުގައި ސުޕްރީމް ކޯޓުގެ ފަނޑިޔާރުން އިސްތިސްނާވާނެކަމަށް ޤާނޫނު އަސާސީގައި ބުނެފައެއް ނުވެ އެވެ.\nފަނޑިޔާރު އަބްދުﷲ ދީދީ ސަސްޕެންޑްކުރުމަށް ނިންމި ނިންމުމަށް ބޯލެނބުމެއްނެތި މާދަމާވެސް ސުޕްރީމް ކޯޓުގައި ތާވަލްކޮށްފައިވާ ބައެއް މައްސަލަތަކުގައި އަބްދުﷲ ދީދީ ބައިވެރިވެވަޑައިގަންނަވާގޮތަށް ވަނީ ތާވަލްކޮށްފަ އެވެ. ފަނޑިޔާރު އަބްދުﷲ ދީދީއާއި ގުޅޭގޮތުން ޖޭއެސްސީން ފިޔަވަޅު އަޅާފައިވަނީ އޭނާގެ މައްސަލައެއް ބަލަމުންދާތީވެ، މައްސަލަ ބަލައިނިމެންދެންނެވެ.


71 Pasenngarunai eku dhathurukuramun dhiya boateh vehtteijje\nބަންގުލަދޭޝްއިން މީހުން ގޮވައިގެން ދަނިކޮށް މިއަދު ކަތަމަންޑޫއަށް ވެއްޓުނު ފްލައިޓުގައި އިން ދިވެއްސަކު ސަލާމަތްވެއްޖެއެވެ.\nހަބަރުލިބޭ ގޮތުގައި މި ހާދިސާގައި ޒަޚަމްވެ ފަރުވާ ދެމުން އަންނަނީ އެ ގައުމުގައި މެޑިސިންގެ ދާއިރާ އިން އަންހެނުންގެ ބަލިތަކަށް ޚާއްސަ ޑޮކްޓަރެއްގެ ގޮތުގައި ކިޔަވަމުން އަންނަ ޑރ. ރިޒާނާ އަބްދުﷲ އެވެ.\nޑރ.ރިޒާނާއަށް މާބޮޑު އަނިޔާތަކެއް ލިބިފައި ނުވާ ކަމަށް ނޭޕާލުގައި ތިބޭ ދިވެހި ކިޔަވާކުދީން ނާ ހަވާލަދީ ރާއްޖޭގެ ބައެއް މީޑިއާ ތަކުން ބުނެފައި ވެއެވެ. ރިޒާނާގެ ނިތް ކުރިއަށް ލިބިފައި ވާ ގެއްލުމުގެ އިތުރަށް އެހެން މައްސަލައެއް ދިމާވެފައި ވޭތޯ ޔަގީން ކުރުމަށް މިހާރު ދަނީ އިތުރު ޓެސްޓަތައް ހަދަމުން ކަމަށް ދިވެހި ދަރިވަރުން މައުލޫމާތު ދެއެވެ\n7 ފަސެންޖަރުންނާއި4ކްރޫއިންނާއެކު ދަތުރުކުރި ބަނގްލަދޭޝް ގެ މިބޯޓް ވެއްޓިފައިވަނީ ޑާކާއިން ފުރައިގެން ނޭޕާލުގެ ކަތަމަންޑޫ އެއަރޕޯރޓަށް ޖައްސަން އުޅެނިކޮށް ކަމަށް އެގައުމުގެ އޮފިޝަލުން މައުލޫމާތު ދެއެވެ.\nއެއަރ ލައިންގެ ސްޕޯކްސްމަން ކަމަރުލް އިސްލާމް އޭއެފްޕީ އަށް މަުލޫމަތު ހިއްސާކުރަމުން ބުނެފައިވަނީ ބޯޓުން ދަތުރުކުރި 33 ޕަސެނަޖަރުންނަކީ ނޭޕާލް،32 ޕަސެންޖަރުންނަކީ ބަންގްލަދޭޝް ގެ މީހުން ކަމަށާއި ޗައިނާ އެކަކު އަދި ދިވެހިރާއްޖެ އެކަކު ހިމެނޭ ކަމަށެވެ.\nނޭޕާލަށް ވެއްޓުނު ފްލައިޓުގައި ދިވެއްސަކު އިންކަން ފޮރިން މިނިސްޓްރީން ވެސް ވަނީ ޔަގީންކޮށްދީފައެވެ. ފޮރިން މިނިސްޓްރީން ބުނެފައިވާ ގޮތުގައި ފްލައިޓުގައި އިން ދިވެހި މީހާއަށް ހޮސްޕިޓަލެއްގައި ދަނީ ފަރުވާ ދެމުންނެވެ\nއެންމެ ފަހުގެ ހަބަރުތަކުގައި ބުނެފައިވާ ގޮތުގައި 71 މީހުން ދަތުރު ކުރި މިބޯޓުން މިހާތަނަށް 50 މީހަކު މަރުވެފައި ވާކމަށް ކަށަވަރު ވެފައިވެއެވެ.


Manchester City 1 vana ah, Manchester United faidhaa nagaifi | Mihaaru\n03 މާޗް 2019 - 08:52\nލީގުގެ އެއް ވަނައިގައި ސިޓީ އޮތީ 29 މެޗުން 72 ޕޮއިންޓާ އެކު އެވެ. ދެ ވަނައިގައި އޮތް ލިވަޕޫލަށް 28 މެޗުން ލިބިފައިވަނީ 69 ޕޮއިންޓެވެ. އަލުން އެއް ވަނަ އަށް އަރަން މިރޭ އެވަޓަން އަތުން މޮޅުވުން ލިވަޕޫލަށް ވަނީ މަޖުބޫރުވެފަ އެވެ. ތިން ވަނައިގައި އޮތް ޓޮޓެންހަމް ހޮޓްސްޕާސް ރޭ ވަނީ އަމިއްލަ ދަނޑުގައި 1-1 އިން އާސެނަލާ އެއްވަރުވެފަ އެވެ. މި ނަތީޖާގެ ފައިދާނެގީ ފޯރިގަދަ ކުޅުމަކަށް ފަހު އަމިއްލަ ދަނޑުގައި 3-2 އިން ސައުތެމްޓަން ބަލިކުރި ޔުނައިޓެޑް އެވެ.\nރޭގެ ނަތީޖާތަކަށް ފަހު ޓޮޓެންހަމް ލީގުގެ ތިން ވަނައިގައި އޮތީ 29 މެޗުން 61 ޕޮއިންޓާ އެކު އެވެ. ޔުނައިޓެޑް ހަތަރަކަށް ޖެހިލީ 29 މެޗުން 58 ޕޮއިންޓް ހަމަކޮށްގެންނެވެ. އާސެނަލް ފަސް ވަނައިގައި އޮތީ 29 މެޗުން 57 ޕޮއިންޓް ހޯދައިގެންނެވެ. ހަ ވަނައިގައި އޮތް ޗެލްސީ އަށް 27 މެޗުން ލިބިފައިވަނީ 53 ޕޮއިންޓެވެ.\nރޭގެ މެޗަށް ފަހު ސިޓީގެ ކޯޗު ގާޑިއޯލާ އެ ޓީމުގެ ސްޓާލިން ގައިގައި ބައްދާލައިގެން. -- ފޮޓޯ: އޭއެފްޕީ\nބޯންމައުތުގެ ވައިޓަލިޓީ ސްޓޭޑިއަމްގައި ރޭ ކުޅުނު މެޗުގައި ސިޓީ އަށް ހަމައެކަނި ލަނޑު ކާމިޔާބު ކޮށްދިނީ އަލްޖީރިއާގެ ވިންގް ރިޔާދު މާރޭޒް އެވެ. ދެ ވަނަ ހާފުގައި މާރޭޒް ލަނޑު ޖެހިއިރު، އޭނާ ކުޅެން އެރީ ފުރަތަމަ ހާފުގެ ފަހު ކޮޅު ކެވިން ޑިބްރޭނާ އަށް އަނިޔާވުމުން އޭނާގެ ބަދަލުގަ އެވެ. ދެ ވަނަ ލަނޑެއް ޖަހަން ސިޓީގެ ސާޖިއޯ އަގުއޭރޯ ފޮނުވާލި ބޯޅައެއް ވަނީ ގޯލުގެ ހުރަސް ދަނޑިއަށް އަމާޒުވެފަ އެވެ.\n"މިއީ ވަރަށް އޮގަނައިޒްކޮށް ޑިފެންސިވް ގޭމެއް ކުޅުނު ޓީމެއް އަތުން ސިޓީ އަށް ލިބުނު އުނދަގޫ މޮޅެއް. އަހަރެން އެންމެ އުފާވަނީ މި ފަދަ ޓީމުތަކާ ދެކޮޅަށް ވެސް ސިޓީން ނަތީޖާ ނެރޭތީ. މިއީ ސިޓީ އަށް ވަރަށް މުހިއްމުވާނެ ތިން ޕޮއިންޓް،" ރޭގެ މެޗަށް ފަހު ސިޓީގެ ކޯޗު ޕެޕް ގާޑިއޯލާ ބުންޏެވެ.\nއާސެނަލުން ވަނީ ރޭ ޓޮޓެންހަމް ދަނޑުގައި ފުރަތަމަ ލަނޑު ޖަހައި ލީޑުނަގައިފަ އެވެ. މެޗުގެ 16 ވަނަ މިނިޓްގައި ޓޮޓެންހަމްގެ ފަހަތުން ހެދުނު ގޯހެއްގެ ފައިދާނަގައި އާސެނަލްގެ ގޯލު ކާމިޔާބުކޮށްދިނީ މި ސީޒަނަށް ފަހު އިޓަލީގެ ޔުވެންޓަސް އަށް ކުޅެން ނިންމާފައިވާ ވޭލްސްގެ މިޑްފީލްޑަރު އާރޮން ރަމްސޭ އެވެ.\nދެ ވަނަ ހާފްގައި ލިބުނު ޕެނަލްޓީ އަކުން ޓޮޓެންހަމަށް އެއްވަރުކޮށްދިނީ ހެރީ ކޭން އެވެ. މިއީ ކޭން އަށް އޭރިއާ ތެރެއިން އާސެނަލްގެ ޑިފެންޑަރު ޝްކޮޑްރަން މުސްތާފީ ކުރި ފައުލަކަށް ރެފްރީ ދިން ޕެނަލްޓީ އެކެވެ.\nއާސެނަލް މި މެޗުން މޮޅުކޮށްދޭން އެންމެ ހުސް ފުރުސަތެއް ލިބުނީ ބަދަލު ކުޅުންތެރިއެއްގެ ގޮތުގައި ކުޅެން އެރި ޕިއޭ އެމެރިކް އޮބާމަޔަން އަށެވެ. މެޗުގެ ފުރިހަމަ ވަގުތު ހަމަވަން މިނިޓަކަށް ވެފައި ހުއްޓައި އޮބަމަޔަން ފޮނުވާލި ޕެނަލްޓީ ޓޮޓެންހަމްގެ ފްރާންސް ކީޕަރު ހޫގޯ ލޮރިސް ވަނީ މަތަކޮށްފަ އެވެ. އާސެނަލް މެޗު ނިންމާލީ ލޫކަސް ޓޮރޭރާ އަށް ދެއްކި ރަތް ކާޑާ އެކު އެއް ކުޅުންތެރިއަކު މަދުކޮށެވެ.\nމި މެޗުން އެއްވަރުވެގެން ނިމުނުއިރު، މިއީ މި ސީޒަނުގައި ޓޮޓެންހަމް ކުޅުނު މެޗެއް އެއްވަރުވެގެން ނިމުނު ފުރަތަމަ ފަހަރެވެ. ޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ މި މެޗަށް ނުކުތްއިރު އަމާޒަކީ ޖެހިޖެހިގެން ލީގުގައި ތިން މެޗުން ބަލިނުވުން ކަމަށާއި އެކަން ހާސިލްވީ ފަހު ވަގުތާ ޖެހެންދެން ދެއްކި ހިތްވަރުން ކަމަށެވެ.\nއާސެނަލްގެ އޮބާމަޔަން (ކ) ފޮނުވާލާ ޕެނަލްޓީ ޓޮޓެންހަމްގެ ލޮރިސް މަތަކުރަނީ. -- ފޮޓޯ: އޭއެފްޕީ\nޔުނައިޓެޑް ދަނޑުގައި ފުރަތަމަ ލަނޑު ޖެހީ ސައުތެމްޓަން އެވެ. އެ ޓީމަށް ލީޑުނަގައިިދިނީ ޒުވާން ފުލްބެކް ޔެން ވަލެރީ އެވެ.\nޔުނައިޓެޑުން ވަނީ ދެ ވަނަ ހާފުގައި ކުޅެން ނިކުމެ ހަ މިނިޓް ތެރޭގައި ނަތީޖާ އަނބުރާލައިފަ އެވެ. ބްރެޒިލްގެ މިޑްފީލްޑަރު އަންޑްރެއަސް ޕެރޭރާ، މެޗުގެ 53 ވަނަ މިނިޓްގައި ޖެހި ހިތްގައިމު ގޯލުން ނަތީޖާ ހަމަހަމަކުރިއިރު، އޭގެ ހަ މިނިޓް ފަހުން ރޮމެލޫ ލުކާކޫ ވަނީ ޔުނައިޓެޑަށް ލީޑުނަގައިދީފަ އެވެ. ސައުތެމްޓަނަށް އަލުން ނަތީޖާ ހަމަހަމަކޮށްދިނީ ލިބުނު ހިލޭ ޖެހުމަކުން ޖޭމްސް ވޯޑް ޕްރައުސް އެވެ.\nމެޗުގެ ފުރިހަމަ ވަގުތު ހަމަވާން ދެ މިނިޓަށް ވެފައި ހުއްޓައި ޔުނައިޓެޑް މޮޅުކޮށްދިން ލަނޑު ޖެހީ ރަނގަޅު ފޯމެއްގައި ހުރި ލުކާކޫ އެވެ. މިއީ އެންމެ ފަހުން ދެ މެޗުގައި ލުކާކޫ ޖެހި ހަތަރު ވަނަ ގޯލެވެ. ޔުނައިޓެޑަށް ހަތަރު ވަނަ ލަނޑެއް ޖަހައިދޭން ލިބުނު ޕެނަލްޓީ އަކުން ޕައުލް ޕޮގްބާ ފޮނުވާލި ބޯޅަ ސައުތެމްޓަންގެ ކީޕަރު އެންގަސް ގަން ވަނީ މަތަކޮށްފަ އެވެ.\nމި ނަތީޖާއާ އެކު ޔުނައިޓެޑްގެ ކޯޗުކަމުގައި އޮލެ ގުނަ ސޯލްޝެއާ ހުއްޓައި އެ ޓީމުން ލީގުގައި މިހާތަނަށް ކުޅުނު 12 މެޗުގެ ތެރެއިން 10 މެޗުން ވަނީ މޮޅުވެފަ އެވެ. އަންނަ ހަފްތާގައި ލީގުގައި ޔުނައިޓެޑް ނުކުންނާނީ ރަށުންބޭރުގައި އާސެނަލާ ދެކޮޅަށެވެ. ސޯލްޝެއާގެ ކޯޗުކަމުގައި ޔުނައިޓެޑުން ވަނީ އެފްއޭ ކަޕްގައި އާސެނަލް ބަލިކޮށްފަ އެވެ.\nމެންޗެސްޓާ ޔުނައިޓެޑް މެންޗެސްޓާ ސިޓީ އާސެނަލް ޓޮޓެންހަމް އިންގްލިޝް ޕްރިމިއާ ލީގް\nމަރުހަބާ ޔުނައިޓެޑް. މަރުހަބާ ރަދީފް. ސަރގެ 4ވަނަ ޓީމް އާރސެނަލް 5ވަނައަށް ވެއްޓި،5ވަނަ ޓީމް ޔުނައިޓެޑް 4ވަނައަށް އެރުމަކީ ކުރިއެރުމެއް ކަމުގައި މިޓީމުން ފާހަގަކުރަން\nމަރުހަބާ ޔުނައިޓެޑް.މަރުހަބާ ސިޓީ.


Cookie Alhan Beynun Kuree Thafaathu Eccheh - Falhaa Eree Kai Nimunu Fahun - Vaguthu\nކުކީ އަޅަން ބޭނުންކުރީ ތަފާތު އެއްޗެއް - ފަޅާ އެރީ ކައި ނިމުނު ފަހުން\nކެލިފޯނިއާގެ ހައި ސްކޫލެއްގައި ތައުލީމް ހާސިލް ކުރަމުންދާ ކުއްޖަކު އޭނާގެ ކާފަ މަރުވުމުން އަންދާލުމަށްފަހު، ހަށިގަނޑު އަންދާލި އަޅި ބޭނުންކޮށްގެން "ކުކީ" ހަދައި އެތަކެތި ކްލާސް ކުދިންނަށް ބެހި މައްސަލައެއް ފެންމަތިވެއްޖެއެވެ.\nމި މަހުގެ ހަތަރު ވަނަ ދުވަހު، މި ކުއްޖާ އާއި އޭނާގެ ރަހުމަތްތެރިއަކުވެގެން ހެދި އެ ކުކީތައް އެ މީހުންނާއެކު ކިޔަވަމުންދާ ކުދިންތަކަކަށް ވަނީ ކާންދީފައެވެ.\nމި މައްސަލަ އާއި ގުޅިގެން، ދަ ވިންސިއާ ޗާރޓާ އެކަޑަމީގައި ކިޔަވަމުންދާ އެ ކުދިންނާއި އޮފިޝަލުން ސުވާލުކުރުމުން އެނގިފައިވަނީ، އޭގެ ތެރެއިން ނުވަ ކުއްޖަކު އެ ކުކީތައް ކައިފައިވާ ކަމަށެވެ. އަދި އެ ކުދިން އެ ކުކީތައް ކެއީ، އެއީ ކޮން ކަހަލަ، އަދި ކިހިނެހ ހަދާފައިވާ އެއްޗެއްކަން ނޭގިކަމަށްވެސް ވަނީ ބުނެފައެވެ.\nމި ހާދިސާ އާއި ގުޅިގެން އެ އަންހެން ކުއްޖާގެ ރަހުމަތްތެރިޔަކު ބުނިގޮތުގައި، އެއީ އަޅިކަންވެސް އެނގުނީ ކެއި ފަހުންނެވެ. އަދި އެއީ އެކުއްޖާގެ ކާފަ މަރުވުމުން އަންދާލުމަށްފަހު ހުރި އަޅިތަކުން ހެދި ކުކީކަން އެނގުނީ، އެފަދަ ކަމެއް ދޭހަވާފަދަ ގޮތަކަށް އެ އަންހެން ކުއްޖާ ވާހަކަދައްކާފައި ވާތީ ކަމަށްވެސް އޭނާ ބުންޏެވެ.\n"އަހަރެން އެ ކުކީ ކެއުމަށްފަހު ވަރަށް ބޮޑަށް ކަންބޮޑުވާން ފެށި. އަހަރެން ފުރަތަމަ ހީކުރީ އޭނާ އެ ކުކީސް ތެރެއަށް މަސްތުވާ އެއްޗފެއް އެޅިކަމަށް. އޭގައި ލަނީ ހަމަ އަޅި ރަހަ" އޭނާ ބުންޏެވެ.\nއެއެކަން ފުލުހުންނަށް ވަނީ ހުށަހަޅާފައެވެ. ނަމަވެސް މި މައްސަލަ އާއިލާއިން ބަލައި ކުރިއަށް ގެންދިއުމަށް ދޫކޮށްލާފައިވާ ކަމަށް ބައެއް ފަރާތްތަކުން ދަނީ ބުނަމުންނެވެ. އެއީ ޤާނޫނީގޮތުން އެފަދަ ކަމެއްގައި ފިޔަވަޅެއް އެޅެން ނޯންނާތީއާއި އެކަމުގައި ބައިވެރިވީ ކުޑަކުދިން ކަމުގައިވާތީ ކަމަށް ވެއެވެ.


BREAKING NEWS: Yaaminge Ehee Ah Edhumakee Raajje Ah Ehme Rangalhu Goeh - Nasheed - Vaguthu\nނަޝީދާއި ޔާމީން ސަލާމް ކުރައްވަނީ\nއެމްޑީޕީ އާއި ޕީޕީއެމް އިއްތިހާދުވާ ސަރުކާރެއް އުފެއްދުމަކީ މިވަގުތު ރާއްޖެއަށާއި އެމްޑީޕީއަށް ވެސް އެންމެ ރަނގަޅު ގޮތް ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ އެމަނިކުފާނު ޕީޕީއެމް އާއިއެކުގައި މަސައްކަތް ކުރުމަށް ފާޅުކުރައްވާފައިވާ ހިޔާލުފުޅާ ގުޅިގެން އެމްޑީޕީ މެންބަރުންނާއި އަދި ޕީޕީއެމް މެންބަރުންނަށް ވެސް އޮޅުންތައް އަރާކަމަށް ވިދާޅުވެ އެކަން ސާފުކޮށްދިނުމަށް މިއަދު އެމްޑީޕީގެ ގައުމީ މަޖިލިސްގެ ވަޓްސްއެޕް ގްރޫޕަށް ފޮނުވި މެސެޖެއްގައެވެ.\nމެސެޖްގައި ނަޝީދު ވިދާޅުވީ ޕީޕީއެމްއަށް ބަދަލުތަކެއް ގެނެވިދާނެ ކަމަށެވެ.\nއެމްޑީޕީގެ ޓިކެޓްގައި ރިޔާސީ އިންތިހާބު ކާމިޔާބު ކުރައްވާފައިވާ ނަޝީދުގެ އެންމެ ގާތް އެކުވެރިޔާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއިއެކު ސިޔާސީ މަސައްކަތް ކުރެވެން ނެތް ކަމަށް ނަޝީދު ވަނީ ވިދާޅުވެފައެވެ. އަދި އޭގެ ފަހުން ތަކުރާރުކޮށް ގެންދަވަނީ ޔާމީނާއިއެކު ސިޔާސީ މަސައްކަތް ކުރައްވަން ޝައުގުވެރިކަން ފާޅުކުރައްވަމުންނެވެ.\nޕީޕީއެމް ނުވަތަ ޔާމީނާއިއެކު ސިޔާސީ މަސައްކަތް ކުރަން ނަޝީދު ޝައުގުވެރިވި ނަމަވެސް ޕީޕީއެމް އިން ބުނާ ގޮތުގައި އެޕާޓީގެ ސިޔާސީ ފިކުރާއި ނަޝީދުގެ ސިޔާސީ ފިކުރު "އުޑާއި ބިމާހާ ތަފާތެވެ." އެހެންކަމުން ނަޝީދާއި އެކުގައި މަސައްކަތް ކުރެވެން ނެތް ކަމަށް ޕީޕީއެމް އިން އަންނަނީ ބުނަމުންނެވެެ.\nޖުލައި 15, 2021 12:59\nމިސޮރު މިއުޅޭ ގޮތުން އަމާގެ ބޮލުގައިނުރިއްސާނެ ހަމަ އެއްގޮތެއްވެސް ނޯންނާނެ\nޖުލައި 15, 2021 15:28\nޖުލައި 15, 2021 15:31\nއަންނި ޖަހާހާ ބެރަކަށް ޕޕމ ނުނަށާތި.. މި ކަލޭގެ ކިޔާ އެއްޗަކަށް ރައްދު ނުދޭތި. މިއީ ހަމަ މޑޕ ގެ ނުބައި ރޭވުންގަނޑު. ސޯލިހާ ނަޝީދުއާއި މޯދީގެ މަކަރު މިފެންނަނީ... ނަމަނަމަ ޕޕމ މިމީހުންގެ އަވައިގަ ނުޖެހޭތި. މިހާކުރިން ފަށައިގެން މިއުޅެނީ ޕޕމ ހިލުވާލަން.\nމިނުބައި ޖާހިލު އިބިލީހާ ދުރުގައިތިބޭ. 2022 ފެށުމާއެކު ކެމްޕޭން ފަށަންވީ. ﷲ އިރާދަ ކުރެއްވިއްޔާ 2023 އަކީ ޕޕމ ގެ އަހަރު. ވެރިކަން ލިބޭނެ. ކޮންމެ މީހަކަށް ރިޔާސީ ޓިކެޓް ލިބުނަސް ހިންގަންވީ ރައީސް ޔާމީންގެ ސިޔާސަތު. އެމަނިކުފާނަކީ، ގައުމާ ރައްޔިތުންގެ ބައްޕަ.\nޖުލައި 15, 2021 13:01\nނޫން އެއީ ކަލޭގެ އަމިއްލައެދުން\nޕޕމވަރުގެ ޕާޓީއެއް ނެތް. އެކަމަކު، މޑޕ ތި ކުޅޭ ކުޅިއަކީ، މޑޕ2ބަޔަށް ބެހި ޕޕމ އާއި ޖުމްހޫރީ ޕާޓީ ބައިކޮށްލަނީ.. މޑޕ އިން ތިކުޅެނީ ސްޓްރެޓެޖިކަލީ.2އަހަރު ތެރޭ ހުރިހާ ޕާޓީއެއް މޑޕ ގެ އަތްދަށުލުމުގެ ފެށުން ތިއީ.. ވިސްނުމެއް ހުރި މީޙަކަށް ވިއްޔާ އެނގޭނެ އެކުޅެނީ ވަރަށް ޑަރޓީ ގޭމެއްކަން. ނަޝީދުއާއި ޞާލިހަކީ ހަމަ އެކަކު. އެއީ ބޮޑު ސިއްކަ.. ރައްޔިތުން ބޮލަށް ޗިޕް ޖަހަން މަޖްލިހާ ސަރުކާރާ ޕާޓީ ބައިބައިވެފައިކަމަށް ދައްކައިގެން އެއުޅެނީ.. ބޭނުމަކީ، މިގައުމުގައި އެންމެ ޕާޓީއެއް އޮތުން. އެއީ މޑޕ. މިހާރު ކުޅެގެން ދެންހުރި ހުރިހާ ޕާޓީތަކަކަށް ފަނިވައްދައި އެޕާޓީތައް ހިސާރުކޮށް ރައްޔިތުންގެ އިތުބާރު ގެއްލުވާލުމަށްފަހު 2023 ގައި މޑޕ ބާރުގަދަކޮށް ވެރިކަމަށް ނުކުންނާނީ!!!\nޖުލައި 15, 2021 13:04\nނަޝީދާ ގުޅޭ ހިސާބުން ޕ ޕ އމ އެއްކޮށް ދޫކޮށްްްލާނަން\nޖުލައި 15, 2021 15:27\nޖުލައި 15, 2021 13:06\nޕީޕީއެމް އާއި އެމްޑީޕީން ގުޅިގެން ކުރަން ޖެހޭ މަސައްކަތެއް ނޯންނާނެއޭ ހަމަ އެކަނި އޮންނާނެ ގޮތަކީ އެއީ މިހާރު މިއޮތް ކެބިނެޓް އުވާލާ ސަތޭކަ ޕަރސެންޓް ޕީޕީއެމްގެ ކެބިނެޓެއް ގެންނަންވީއޭ ދެން ރައީސް އިބޫ އިސްތިއުފާ ދީފައި ރައީސް ކަން މަމެން ޕިންކީން ނާއި ހަވާލު ކުރަންވީއޭ އެކަން ކުރެވޭނެއޭ ނައިބް ރައީސް ފައިސަލް މަޖްލީހުން ވޯޓެއް ނަގައިގެން ބޭރު ކޮށްލާ އެމަގާމް ރަައީސް ޔާމީނަށް ދޭތާ މަސްދުވަސް ތެރޭގައި ރައީސް އިބޫ އިސްތިއުފާ ދެއްވުމުން އެކަން ކުރެވޭނެއޭ އެކަން ކުރަން މަޖްލީހުން ދޭން ޖެހޭ ހުރިހާ އެއްބާރުލުމެއް ރައީސް ނަޝީދު ދޭންވީއޭ މީއޭ މަމެންނަށް ހެދެން އޮތް ހަމަ އެކަނި ޑީލް އަކީ އެމްޑީޕީ އާއި އެކު...\nޖުލައި 15, 2021 13:10\nޔާމީންގެ އެހީ ބޭނުންނަމަ ފުރަތަ ޔާމީން މިނިވަންކުރޭ....އަދި އިބޫގެ ައޒަލްކުރޭ އަވަސް އިންތިޙާބެ ބާ އްވާ....ލާދީނީބިލް ބޭރުކުރޭ އިންޑިޔާ ސިފަ އިންބޭރުކުރޭ.....މިނޫންގޮތަކަށް އަހަރެމެންގެ ލޮބުވެތި ރަ އީސް ރޔާމީން ތިބަ އިގަޑާ ނުގުޅޭނެ.... އިބޫ އަށް ޕާޓީހަދާފަ އެޕާޓީ އަށް މީހުން އިތުރުކުރުމަށް ޕޕމ ފަޅިކުރަން އުޅޭނެކަމެނެތް..\nޖުލައި 15, 2021 13:11\nތިޢުޅެނީ ޕީޕީޢެމް ހަލާކުކޮށްލާނޭ ގޮތެ އްނެތިގެން ދޯ؟؟؟ ކިހާބޮޑުވެ އްޖެ ކަމެ އްދޯ މި އީ........\nޥަރަށް ބޮޑު ތެދުފުޅެއް!\nޖުލައި 15, 2021 13:28\nނަށީދު އަކީ ވެސް ރާއްޖޭގެ ރައްޔިތުންނައް ހެޔޮ އެދޭ މީހަކައް ވާތީ ތާ އޭނަވެސް ޔާމީން އެހީއައް އެދޭ ވާހަކަ ދައްކަނީ ގައުމު މިއޮތީ އަތް ނޮފޯރާ ހިސާބައް ވެއްޓިފައި އެއްމެން އެކަތި ގަޑަކައް ނުވެ ކިހިނެތް މިހާލަތު ބަދަލުވާނީ\nކޮން ގޮތަކުން ނަޝީދު ރައްޔިތުންނަށް ހެޔޮ އެދެނީ؟ އިއްޔެ ބުނީ އިންޑިއާ އައުޓް ނުގޮވާ ލަވަޔާ މިއުޒިކް އޯކޭ ވާ ހަރުކަށި ފިކުރަށް ތާއީދު ނުކުރާ ލާދީނީ ބިލަށް ތާއީދުކުރާ ނަމަޔޯ ޕީޕީއާ ގުޅޭނީ. މިއީތަ ރައްޔިތުންނަށް ހެޔޮ އެދުމަކީ؟ މާދަން ނަޝީދު ޑިމާންޑް ކުރާނީ ނައިޓް ކްލަބްތަކާ ބާ ތަކާ ޗާޗްތަކާ ފައްޅިތަކާ އެއް ޖިންސުން ކައިވެނި ކުރުމާ ދީނީ މިނިވަންކަމާ ރާއްޖޭގެ އުތުރާ ދެކުނު އެއީ އިންޑިއާގެ ކޮންޓްރޯލްގެ ދަށުގަ އޮންނަން ޖެހޭނެ ކަމަށް. މިއީތަ ރައްޔިތުންނަށް ހެޔޮ އެދުމަކީ؟ މިވަރު މީހަކަށް ބައިއަތު ހިފުމަކީ ގައުމު ސުންނާފަތި ވެގެން ދިއުން.\nޖުލައި 15, 2021 13:35\nނަސީދު ބޭނުންވަނީ އަންނަ ދަ އުރުންވެސް ސްލޮޓެ އް ޔަގީންކޮށްފަ އި ބާ އްވަން .. ވެރިކަމާ ހެދި ހަމަ މޮޔަވެފަ އި\nޖުލައި 15, 2021 13:39\nޢަނެއް ޖަމީލު އުފެދުނީ\nޖުލައި 15, 2021 13:50\nކުދިންނޭ ރަނގަޅަށް ވިސްނާ ހޭއަރާ ތިބޭތި. ޕީޕިޢެމްގެ ޒަމާން ދުއްވާލުމުގެ ނުބައި ހީލަތްތެރި ރޭވުން މިއީ. ކެނެރީގެ ނަޝީދަށް ގައުމުގެ އިސް މަގާމު ދީގެން ގައުމަށް ވި އެއއްވެސް ފައިދާއެއް ނެތް. ދީނާ ގައުމަށްޓަކާ ނަޝީދަށް ނޫނެކޭ ބުނަންޖެހެނީ.\nޖުލައި 15, 2021 13:57\nއިރު އިރު ކޮޅާ އިންޑިޔާ އޭ ކިޔަނީ ވެރިކަމަށް ވަޑައިގަތުމަށް އިންޑިޔާގެ އެހީ ހޯދަން ކަމަށް ދިވެހިންކުރެ ގިނަބަޔަކު ދެކެއެވެ. މިއޮތް ހުރިހާ ޒަމާނަކު ރާއްޖެ އިންޑިޔާއާއެކު ގުޅުންތައް ބާއްވަމުން ރާއްޖެ ހިމާޔަތްކުރީ ދިވެހި ސިފައިންނެވެ. ނަމަވެސް ރާއްޖޭގެ3ސަރަހައްދެއްގައި އިންޑިޔާގެ ސިފައިން ގެނެސް ރާއްޖެ ވަށާލުމަށް ފުރުޞަތު ދީފައި ނުވާކަމަށް ބުނާތީ އިވެއެވެ.\nޖުލައި 15, 2021 13:58\nވެރިކަން ބޭނުންވިއަސް ފުކެއްބޮޑު. ސީދާފާޅުގައި ދިވެހިންނުރުހޭ ކަންތައްތަކައް ތާއިދުކުރުމަށްބާރު އަޅަނީ. ޙިތާމައިގެ ކޮޅެއްނެތް.\nޖުލައި 15, 2021 14:05\nނަޝީދަށް ތިހިރީ ދިވެހިރާއްޖޭގަ ވެރިކަން ކުރެވޭނެވަރަށް ވެރިކަން ކުރެވިފަ އަމިއްލަ ޕާޓީގެ ރަހުމަތްތެރިޔާއާ ދެކޮޅަށް ތިނުކުތީ ވެރިކަމަށް ހާދަ ދަހިވެތިވީމައޭދޯ، ޖަމީލިބުނިހެން ނަޝީދު ދެން މިދިވެހިރާއްޖެއަކު ވެރިކަމެއް ނުކުރާނެ ފަހަރެއްގަ އިބޫ ކޮށްފާނެ\nޕޕމ އިން ނަސީދާ އެކު ކޯލިޝަން ހަދަ އިފިނަމަ ޕޕމ ރޫޅި\nވުޖޫދުން ފުހެވޭނެ އެވެ އެކަމުގެ ފުރިހަމަ ފަ އިދާ ނަސީދު\nނަގާނެ އެވެ ސިޔާސީ ފަރާތްތަ އް އެކަހއެރިކޮށް އެފަރާތް\nތަކަށް ލިބިފަ އިވާ ސިޔާސީ ސަޚްސި އްޔަތު ނިގުޅަ އި\nގަތުމުގެ އުކުޅުތަ އް ބޭނުން ކޮށްގެން ރާ އްޖޭގެ ސިޔާސީ\nކެރި އަރުތަ އް ދަނީ ނަ އްތާލަމުންނެވެ މޑޕ އާއ އި ޕޕމ\nގުޅުވުމުގެ ބޭނުމަކީ ސީދާ އޭނާ އަށް މަސްލަހަތު އޮތް ކަމެކެވެ\nއަދި ޕޕމ ވުޖޫދުން ފުހެވޭނެ ކަމެ އްވެސް މެ އެވެ.\nޖުލައި 15, 2021 14:48\nމީގެކުރީގާ ޕީޕީއެމް ގެ ރަނގަޅު ކަމެއް ނުފެނުން މީހަކައް މިއަދު ކޮންމޮޔައެއް ތިވަނީ ގަންޖާބޯ އާ ޕީޕީއެމް ގުޅިއްޖެނަމަ ކިތަންމެ ލޯބިވާ ޕާޓީ އަކަސް ތާއީދު ކުރުމެއްނެތް\nއިންޑިޔާ އައުޓް. އިންޑިއާ ސި ފައިން ޖެހޭނީ ހަމަ ފައިބަން މިޤައުމުން. ނަޝީދަކީ މިވަގުތު އިންޑިޔާގެ ޕަޕެޓެއް. އިންޑީޔާ ބޭނުންވަނީ މިޤައުމު ހި ފަން ދިވެހިން ރުއްސައިގެން. އެއްފަސްގަނޑުން ހިކިފައިއޮތް ޕާކިސްތާން ހިފިއްޔާ މާރަނގަޅުވާނެ. ބިންވެސް ބޮޑުވާނެ.\nޖުލައި 15, 2021 14:55\nނަޝީދު މީ މިހާރު ވެލިޒިނީ އެކޭ ނެތެއްނު ތަފާތެއް. މީނާ މިހާރު ނަފްސާނީ ޑޮކްޓަރ އަކަށް ދައްކަން ފެނޭ. ބަލަ ޕީޕީއެމް އިން އެބުނަނީ ގުޅޭކަށް ބޭނުން ނުވެޔޭ،ދިވެހި ބަހުން މީނާ މިހާރު ސައިކޯ ވީކަން ނޭގެ،\nޖުލައި 15, 2021 14:58\nރައީސް ޔާމީން ހިޔެއްނުވޭ ރައްޔަތުން ގެ ލޯބި ދޫކޮށްފަ އަމިއްލަ އެދުން އިސްކޮށް ނަޝީދައް ބައިއަތު ހިފާފާނެހެނެއް. ރައީސް ޔާމީން އަށް އޮތީ ރައްޔަތުންގެ ލޯބި ނޫނީ އަމިއްލަ އެދުން ހިޔާރު ކުރާނީ ކޯއްޗެއްކަމެއް ނޭގޭ.؟\nޖުލައި 15, 2021 15:25\nއަންނި ބޭނުންވާ ލާދީނީ އަދި ގައުމުގެ އިސްތިޤްލާލާއި މިނިވަންކަމަށް ބުރޫއަރާ ކަންކަމަށް ޔާމީނުގެ ފަރާތުން އެއްބާރުލުމެއް ނުލިބޭނެ ، ނަމަވެސް ގައުމަށާއި ރައްޔިތުންނަށް ފައިދާހިރި އޮއްޓަރެއްހުރި ކަމެއްގައި ޔާމީނުގެ އެހީލިބޭނެ އެއީ ޝައްކެއްވެސް އޮތްކަމެއްނޫން އަދިވެސް އަންނި ތިޔަ އުޅެނީ އަމިއްލަ އެދުމުން ފޯވެ ޔާމީނުގެ ބޮލަށް ޗިޕްޖަހަން އިހްލާސަތެރިކަމެއް އޮވެއްޖެއިޔާމު ޔާމީން މިނިވަންކުރޭ އެއީ އިންސާފުން ބޭރުން ކޮށްފައޮތް ޝަރީއަތެއް އެހެންވީމަ އިންސާފް ގާއިމް ކޮށްދީފަ ދެން ރައްޔިތުންނަށް ދައްކަންވީ ތިމާމެންގެ އިހްލާސްތެރިކަމާއި ނިޔަތް ރަނގަޅުކަން އަބަދުވެސް ޕޕއމ ކަމުގައިވިޔަސް އަހަރެން ބުނާނީ ޔާމީނުގެ ސިޔާސީ ކުރިމަގަށް ވިސްނައިގެން ދައްކާ ވާހަކަތައްވެސް އަމަލުތައްވެސް ބަހައްޓާށޭ މިކަމުގައި ފޮރުވިފައިވާ ގިނަ ކަންތައްތަކެއް ވާނެކަން ކަށަވަރު\nޖުލައި 15, 2021 15:26\nޕޕމ އިން ނަމަނަމަ މި މޑޕ ގެ އަވައިގައި ނުޖެހޭތި.. ތިއުޅެނީ ނަޝީދާ ސޯލިހު ލައްވާ ޑްރާމަ ކުޅުވައިގެން ޕޕމ ހަލާކުކޮށް މިހާރު ޕޕމ އަށް އޮތް ތާއީދު ނައްތާލަން. ތިއީ ހަމަ ސިއްކަގެ މޮޅުރޭވުން. މޯދީ ޕާޓީގެ ރޭވުންތެރިންވެސް ތި ކުޅިގަނޑުގެ އަޑީގަ ތިބޭނެ.\nޖުލައި 15, 2021 16:53\nމޯދީ ތަޅުވާލަން ޖަހާ ސަކަރާތެއް. އަދި އެގުއިރޯނުގައި މޯދީޖެހި އިއްޔެގަ އިބޫއަށް އޭނާ ގުޅައިފި.\nއިބޫ ނުހުއްޓުވިއްޖެއްޔާ ތިމަންނަ އަރާނީ އިންޑިއާ ރާއްޖޭގައި ގާއިމުވެ ތިބުމާއި އެއްމެ ދެކޮޅުވެރި ލީޑަރުގެ ފަހަތަށްކަމަށް ވޯނިންގް ދިނީ.\nޖުލައި 15, 2021 18:21\nރޮނާލްޑޯ އާއި މެސީ އެއް ކުލަބަކަށް ކުޅުނީމަ ހަމަ ސަޅިވާނެ!\nޖުލައި 15, 2021 19:26\nރައީސް ނަޝީދަކީ ގަވްމަށް ހެޔޮއެދޭ ބޭފުޅެކޭ ބުނާތީ ހަމަ ހައިރާންވޭ. ގަވްމުގެ ބޭރެމާލު ހުސްކޮށް ރަށްތަކާއި ގިރިތައް ވިއްކައި ލިބުނު ފައިސާތައް އމިއްލަ އެކަުންޓަށް އަޅައިގެން މިހާރުވެސް5އަހުގެ ޖަލުހުކުމެއްގަ ހުރި މީހެއްގެ ފަހަތުން ދުވަން ފެށީމައި އަޅުގަނޑު ދަންނަވާނީ ނަޝީދުއަކީ އަމިއްލަ އެދުމުން ފޯވެފަ ހުރިބޭފުޅެކޭ.\nޖުލައި 15, 2021 19:45\nމިހާލަތަކީ ފެނިފެނިހުރެގެން އައި ހާލަތެއް އެކަމަކު ސޯލިހުބުނަނީ ގައުމުހިނގަނީ ބަރާބަރައްކަމައް ފައިނޭންސްގެ އެއްވެސް ތާއްޓެއް ނާންނާކަމަށާ ރައްޔިތުން ކަންބޮޑުވާންނުޖެހޭނެކަމައްދޯ؟؟\nމަކަރާޢި ހީޅަތުން ނަސީދު އެއުއުޅެނީ\nނަޝީދާ ގުޅިއްޖާ ޕޕމ އައް އިސްތިއުފާ.\nޖުލައި 15, 2021 20:24\nމިސޮރު ޓެސްޓް ކުރަންވެއްޖެ\nޖުލައި 15, 2021 20:26\nނަސީދު އަށް ހީވަނީތަ ބުރުމާ ގާސިމު ބޮލައް ޗިޕް ޖަހާހެން\nޔާމީނު ބޮލައް ސަވާރުވެވިދާނެހެން…\nޖުލައި 15, 2021 20:29\nޔާމީން އެއ އީ ކު އްވެރި އެއ އއް އަށްހެނުން ނާހާނެ\nދޫވެ އްސަ އއް ވަނީ ކިހިނެތް ވަތް ފަ އިސާ އެ އްތޯ\nޖުލައި 15, 2021 21:00\nއެމްޑީޕީން އަބަދުވެސއް ބުނޭ ދިވެހިރާ އްޖޭގަ އި ޕޕއެމް އަކަށް ތާ އީދެ އްނެތޭ ސުވާލަކީ ރަ އްޔިތުންގެ ތާ އީދުނެތް ބަޔަކާ އެކު ތިހާވަރުން ކޯލިޝަން ނެހެދިގެން ތިތެޅިބާލަނީ ކީ އްވެހޭ އ؟ އަބަދުވެސއް އެމްޑީޕީ އަކީ އެންމެ މީހުންގިނަޕާޓީކަމަށް ދަޢުވާކުރާ ޕާޓީ އެހެންވީމަ ޕޕ އެމް އާ އި އެކު އެމްޑީޕީން ހަދަންޖެހޭ ކޯލިޝަނެ އއް ނޯންނާނެ؟\nޖުލައި 15, 2021 21:42\nއަނހަ. މިވަނީ ކިހިނެއް. އިއްޔެއަޑަށްބާރުލާފަ އިސްތިޢުފާދެއްވި ރައީސް ވިދާޅުވި މިއޮޑިއެއް ނުފެތޭނޭ. މިހާރު އެބައިނގޭ އޮޑިފެތެނީކަން. އަމިއްލައަށް ބަކަތަޅަންޖެހިއްޖެކަން. ލަދެއްވެސްނުގަނޭ. ހީކުރނީތަ. ދިވެހިންނަކީ ގަމާރުންކަމަށް. ތިޔާގުއިރޯނުގައި ޕީޕީއެމް ނުޖެހޭނެ. ޔާﷲމިނުބައި މުނާފިގުގެ ކިބައިން ދިވެހިން ސަލާމަތް ކުރައްވާންދޭވެ. އާމިން.\nޖުލައި 16, 2021 03:09\nބޮލަށް ލިބުނު ޒަހަމް ތަކަށް އަވަސް ޝިފާއެއް މިންވަރު ކުރައްވާށި!\nޖުލައި 16, 2021 13:55\nކަތުރު ބޮޑު ފަނި އަޅުވަން މިފަހަރު އެހެން އަދީބެއް ނުލިބިގެން ސީދާ ފާޅުގައި ނިކުތީ،


Aqsa miskiy kairin Palestine ge3meehun shaheed kollaifi | Mihaaru\nހަމަލާ އަށް ފަހު އިޒްރޭލް ސިފައިން ފަލަސްތީނުގެ ބައެއް މީހުން ފާސްކުރަނީ. --ފޮޓޯ:ރޮއިޓާސް\n14 ޖުލައި 2017 - 12:322comments\nއިޒްރޭލުން ބުނީ ފަލަސްތީނުގެ ތިން މީހުން ގަޔަށް ބަޑި ޖެހީ އަގްސާ މިސްކިތުގެ ހަރިއްމަ ތެރޭގައި އެ މީހުން އިޒްރޭލް ސިފައިން ގަޔަށް ބަޑި ޖަހާ ފިލަން މަސައްކަތް ކުރުމުން ކަމަށެވެ. މިސްކިތުގެ ގޭޓް ކައިރިން ހަމަލާ ދިނުމަށް ފަހު އެ މީހުން ފިލަން ދުވީ މިސްކިތަށް ވަންނަން ކަމަށް ވެސް އިޒްރޭލް ފުލުހުން ބުންޏެވެ. އެ ތިން މީހުން ގަޔަށް އިޒްރޭލް ސިފައިން ބަޑި ޖެހީ މިސްކިތަށް ވަންނަން ދަނިކޮށް ހަރިއްމަ ތެރޭންނެވެ.\nއިޒްރޭލުން ބުނީ ސިފައިންގެ ތެރޭން ޒަޚަމްވި ދެ މީހުންގެ ހާލު ސީރިއަސް ކަމަށެވެ. މި ހަމަލާ އަށް ފަހު އިޒްރޭލް ސިފައިން ވަނީ އަގްސާ މިސްކިތުގެ ހަރިއްމަ ސަރަހައްދު މިއަދު ބަންދުކޮށްފަ އެވެ. އަދި ހުކުރު ނަމާދަށް އެ ސަރަހައްދަށް ނުވަދެވޭނެ ކަމަށް ވަނީ އަންގައިފަ އެވެ.\nމިއަދު ހިނގި އެހެން ހާދިސާއެއްގައި އިޒްރޭލް ސިފައިން ބަޑިޖަހާ ފަލަސްތީނުގެ 18 އަހަރުގެ ޒުވާނަކު ވަނީ ބައިތުލަހަމުން ޝަހީދުކޮށްލައިފަ އެވެ. އަދި މި ހަމަލާތަކުގައި ފަލަސްތީނުގެ ދެ ޒުވާނަކު ވަނީ ހައްޔަރުކޮށްފަ އެވެ.\nއިޒްރޭލާއި ފަލަސްތީނުން އެންމެ ފަހުގެ ހަމަނުޖެހުންތައް ސެޕްޓެމްބަރު 2015 ގައި ހިންގަން ފެށި ފަހުން މިހާތަނަށް ވަނީ ފަލަސްތީނުގެ 254 މީހުން ޝަހީދު ކޮށްލައިފަ އެވެ. އެ މުއްދަތުގައި އިޒްރޭލް މީހުންގެ ތެރޭން މަރުވެފައި ވަނީ 43 މީހުންނެވެ.


SunOnline: Uthuru thilafalhu ebbasvumugai evves massala eh neiy: 241 committee\nއުތުރު ތިލަފަޅު އެއްބަސްވުމުގައި މައްސަލައެއް ނެތް: 241 ކޮމިޓީ\nމުޙައްމަދު ނާއިލް ހަފީޒް 21 Nov 2021, 19:05\n241 ކޮމިޓީގެ ބައްދަލުވުމެއްގައި ވޯޓުލަނީ -- ފޮޓޯ/ މަޖިލިސް\nރާއްޖެއާއި އިންޑިއާ އާ ދެމެދު ސޮއިކޮށްފައިވާ އުތުރު ތިލަފަޅު އެއްބަސްވުމުގައި އެއްވެސް މައްސަލައެއް ނެތްކަމަށް ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241ކޮމިޓީ)އިން ނިންމައިފިއެވެ.\nމިއަދު އޮތް 241 ކޮމިޓީގެ ބައްދަލުވުމުގައި މައިގަނޑު ގޮތެއްގައި ވާހަކަދައްކައިފައިވަނީ އިންޑިއާއާއި ރާއްޖެއާ ދެމެދު ވެފައިވާ އެއްބަސްވުންތަކާ ގުޅިގެން ހުށަހަޅައިފައިވާ މައްސަލައިގެ ރިޕޯޓަށެވެ.\nއެގޮތުން އެ ރިޕޯޓުގައި ވަނީ ދެ ގައުމުގެ މެދުގައި ވެފައިވާ އެއްބަސްވުންތަކުގެ ސަބަބުން ރާއްޖޭގެ މިނިވަންކަމަށް އަސަރުކޮޮށްފާނެކަމަށް ބުނެފައެވެ.\nއެ ރިޕޯޓާ މެދު މިއަދު މަޝްވަރާކޮށްފައިވާއިރު ހައިޑްރޮގްރަފީ އެއްބަސްވުމާއި އުތުރު ތިލަފަޅު އެއްބަސްވުމާ ގުޅޭ ގޮތުން ކޮމިޓީގެ މެމްބަރުން ވަނީ މަޝްވަރާކޮށްފައެވެ.\n"އަޅުގަނޑުމެންވާނީ މިއަދު ކޮމިޓީގެ ބައްދަލުވުމުގައި އުތުރު ތިލަފަޅު އެއްބަސްވުމުގައި މައްސަލައެއް ނުވާކަމަށް ނިންމާފައި. އެއީ 1991 އެއްވަނަ އަހަރުން ފެށިގެން ވެސް އެބަހުރި ޔައުމިއްޔާ ކުރެވިގެން ބައްދަލުވުންތައް މި ކަމުގައި ކުރިއަށް ގެންގޮސްފައި. ސަރުކާރުތަކުގެ މެދުގައި މަޝްވަރާކުރެވެމުން އައިކަމެއް އެއީ. ގައުމީ ސަލާމަތަަށް ނުރައްކާވާ ފަދަ އެއްވެސް ކަމެއް ފާހަގައެއް ނުވޭ،" ކޮމިޓީގެ މުގައްރިރު އަދި މަޖިލީހުގެ އައްޑޫ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވިއެވެ.\nއެއާއެކު ކޮމިޓީގެ އަޣުލަބިއްޔަތުން މިއަދުވަނީ އެ ރިޕޯޓުގެ ޑްރާފްޓް ފާސް ވެސް ކޮށްފައެވެ. ފާސްކޮށްފައިވަނީ ކޮމިޓީގައި ބައިވެރިވި ހަތް މެމްބަރުންގެ ވޯޓުންނެވެ.\nފާސްކުރީ އެ ރިޕޯޓުގެ ޑްރާފްޓަށް މަޖިލީހުގެ ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސައިން) ގެނައި ބައެއް އިސްލާހަކާއެކުއެވެ. އެ އިސްލާހަށް ތާއިދުކޮށްފައިވަނީ ހުޅުދޫ ދާއިރާގެ މެމްބަރު އިލްޔާސް ލަބީބެވެ.\nމި ކޮމިޓީގެ ބައްދަލުވުމުގައި ވާހަކަދައްކަވަމުން ކޮމިޓީގެ މުގައްރިރު އަސްލަމް ވިދާޅުވީ 1988ވަނަ އަހަރުން ފެށިގެން ދެ ގައުމުގެ މެދުގައި އަސްކަރީ އެއްބަސްވުންތައް ހަދަމުން އަންނަކަމަށެވެ. އަދި އެއިރުން ފެށިގެން އިންޑިއާއަކީ ރާއްޖެއަށް ވަރަށް ގިނަ އެހީތަކެއް ދެމުން އަންނަ ގައުމެއްގެ ގޮތުގައި ސިފަކުރެއްވިއެވެ.\n"އިންޑިއާ އައުޓް" ކެންޕެއިން ހަރަކާތް އިތުރަށް ފުޅާކުރަނީ


SunOnline: Kulhudhufushi Airport terminal ge masahkaiy erashu kunfunyakaa havaalu kuranee\nކުޅުދުއްފުށީ އެއާޕޯޓު ޓާމިނަލްގެ މަސައްކަތް އެރަށު ކުންފުންޏަކާ ހަވާލުކުރަނީ\nއައިޝަތު ފަރީޙާ 16 Apr 2019, 14:41\nކުޅުދުއްފުށީ އެއާޕޯޓު -- ސަން ފޮޓޯ: ނަޖާހު މަސްއޫދު\nހދ. ކުޅުދުއްފުށީ އެއާޕޯޓު ޓާމިނަލްގެ މަސައްކަތް އެ ރަށު ކުންފުންޏަކާ ހަވާލުކޮށްގެން ކުރިއަށް ގެންދަން ޓްރާންސްޕޯޓު މިނިސްޓްރީ އިން ނިންމައިފި އެވެ.\nއެ މިނިސްޓްރީގެ އޮފިޝަލަކު ވިދާޅުވީ އެ މަސައްކަތް މިއަދު ކުންފުންޏަކާ ހަވާލު ކުރާނެ ކަމަށެވެ. މަސައްކަތް ހަވާލު ކުރަން ނިންމާފައިވަނީ "ވޭވް ލެންތް ކޮމްޕެނީ"އާ ކަމަށް އޮފިޝަލު ވިދާޅުވި އެވެ.\nކުޅުދުއްފުށީގައި އެއާޕޯޓެއް އެޅުމަކީ 2013ގެ ރިޔާސީ ކެމްޕޭންގައި ރައީސް ޔާމީން ވެވަޑައިގެންނެވި ވައުދެކެވެ. އެ ވައުދު ފުއްދުމުގެ ގޮތުން އެމްޓީސީސީ އާއި ހަވާލުކޮށްގެން އެއާޕޯޓުގެ ހެދުމުގެ މަސައްކަތް ފެށީ 2017 ވަނަ އަހަރުގެ ފަހުކޮޅު އެވެ.\nދައުލަތުގެ ބަޖެޓުން 53.9 މިލިއަން ރުފިޔާ ހަރަދުކޮށްގެން އަޅާ އެ އެއާޕޯޓުގެ ރަންވޭގެ މަސައްކަތް އެމްޓީސީސީ އިން ވަނީ މިދިޔަ އަހަރުގެ ރިޔާސީ އިންތިހާބުގެ ކުރިން ނިންމައިފަ އެވެ. އަދި އެއާޕޯޓަށް ބޭނުންވާ އެހެން ވަސީލަތްތަކާ ނުލާ އެތަނަށް ޓެސްޓް ފުލައިޓު ޖައްސައި ކުރީގެ ރައީސް ޔާމީން ވަނީ އެއާޕޯޓު ހުޅުވައިދެއްވައިފަ އެވެ.\nނަމަވެސް އެ އެއާޕޯޓް ހުޅުވި އިރު އޮތީ ހަމައެކަނި ރަންވޭ އެކެވެ. ޗެކް އިން ކުރެވޭނެ އިންތިޒާމެއް ހަމަޖެހިފައި ނެތް އިރު ފަސިންޖަރުންނަށް ހާއްސަ ޓާމިނަލެއް، އެއާޓްރެފިކް ކޮންޓްރޯލު ޓަވަރެއް، ކަރަންޓު، ފެން އަދި ނަރުދަމާގެ ވަސީލަތްތަކެއް ވެސް އެ އެއާޕޯޓްގައި ނެތެވެ.\nއެއާޕޯޓް އޮޕަރޭޝަނަށް ގެނެސްދިނުމަށް ކުޅުދުއްފުށީ ކައުންސިލުން ވަނީ ރައީސް އިބްރާހިމް މުހައްމަދު ސޯލިހުގެ އަރިހުގައި އެދިފަ އެވެ.\nއެއާއެކު އެއާޕޯޓުގެ މަސައްކަތް ހަލުވި ކުރުމަށް ޓްރާންސްޕޯޓު މިނިސްޓްރީ އިން މިހާރު ވަނީ އެެއާޕޯޓުގެ ބާކީ މަސައްކަތްތައް ކުރަން ވޭވްލެންތް ކޮމްޕެނީއާ ހަވާލުކުރަން ނިންމައިފަ އެވެ. އެ މަސައްކަތް އެ ކުންފުންޏާ ހަވާލު ކުރަން ނިންމީ ކުރިން މަސައްކަތް ހަވާލު ކުރި ކުންފުންޏާއެކު ވެފައިވާ އެއްބަސްވުން ބާތިލް ކުރުމަށްފަހު އެވެ.\nކުޅުދުއްފުށީ އެއާޕޯޓާ ގުޅޭގޮތުން ޓްރާންސްޕޯޓުގެ އޮފިޝަލު އިތުރަށް ވިދާޅުވީ މިހާރު އެންމެ ބޮޑު މައްސަލައަކީ އިން ވަކި ކުރުމުގެ މައްސަލަ ކަމަށެވެ.\n"ސަރަހައްދު ވަކިކުރުމަށް ޖަހަންޖެހޭ ފެންސް ނުނިމިގެން މިއުޅެނީ،" އޮފިޝަލް ވިދާޅުވި އެވެ. އަދި ވިދާޅުވީ، ޓްރާންސްޕޯޓުން ބުނީ އެ މަސައްކަތަކީ ކުޅުދުއްފުށީ ކައުންސިިލުގެ މަސައްކަތެއް ކަމަށެވެ.\nއެ މިނިސްޓްރީ އިން ބުނި ގޮތުގައި އެއާޕޯޓްގެ ހުރިހާ މަސައްކަތްތަކެއް ނިމުނު ނަމަވެސް، ފެންސް ޖަހައި އިން ވަކި ނުކުރެވެނީސް އެއާޕޯޓަށް އުދުހުންތައް ނުފެށޭނެ އެވެ.\nކުޅި ހިމާޔަތް ކުރަން ގޮވާލާ އަޑު އަނެއްކާ ގަދަވަނީ\nދޫނިތައް ނުރައްކަލަކަށްވެ، ކުޅި ހިއްކަން ޖެހުމުގެ ބިރު\nއެއާޕޯޓަށް ރާޅުއަރާތީ ބައުންޑް ވޯލު ޖަހަން ފަށައިފި


Balanee court amurah, Fandiyaaru Didi masahkathah nukunnavvaa: DJA\nބަލަނީ ކޯޓުގެ އަމުރަށް، ދީދީ މަސައްކަތަށް ނުކުންނަވާ: ޑީޖޭއޭ\nފަނޑިޔާރު އަބްދުﷲ ދީދީ، ހައިކޯޓުގެ ފަނޑިޔާރު ހަސަން އަލީއާއެކު: ފަނޑިޔާރު ދީދީ މަސައްކަތަށް ނުކުންނަވާ - އަވަސް ފޮޓޯ\nސުޕްރީމް ކޯޓުގެ ފަނޑިޔާރު އަބްދުﷲ ދީދީގެ ސަސްޕެންޝަން މައްސަލާގައި އަމަލު ކުރަނީ ސުޕްރީމް ކޯޓުން ނެރެފައިވާ ވަގުތީ އަމުރަށް ކަމަށާއި ފަނޑިޔާރު މިހާރުވެސް މަސައްކަތަށް ނުކުންނަވާ ކަމަށް ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ބުނެފި އެވެ.\nޑީޖޭއޭގެ ތަރުޖަމާނު ފައިސަލް އާދަމް ވިދާޅުވީ ސުޕްރީމް ކޯޓުން އަމުރެއް ނެރެފައި އޮތުމުން އަމަލު ކުރަމުން ދާނީ އެ އަމުރަށް ކަމަށެވެ. އެ އަމުރުގައިވާ ގޮތުން ފަނޑިޔާރު އަބްދުﷲ ދީދީ ސަސްޕެންޝަން ފަސް ކޮށްފައި ވާތީ ފަނޑިޔާރު މިހާރު ވެސް މަސައްކަތަށް ނުކުންނަވާ ކަމަށެވެ.\nފަނޑިޔާރު އަބްދުﷲ ދީދީ ބައްލަވާ މައްސަލައެއްގެ ޝަރީއަތެއް މާދަމާއެއް ވަނީ ތާވަލް ވެސް ކޮށްފަ އެވެ. އެއީ އަމިއްލަ ދެ މީހެއްގެ މެދުގައި ކުރިއަށްދާ ފައިސާ ހޯދުމުގެ މައްސަލައެކެވެ.\nޖޭއެސްސީއިން ފަނޑިޔާރު ދީދީ ސަސްޕެންޑް ކުރަން ނިންމީ އޭނާއާ ދެކޮޅަށް ފުލުހުން ތަހުގީގު ކުރަމުންދާ ރިޝްވަތުގެ މައްސަލައާ ގުޅިގެންނެވެ. އެ މައްސަލަ ތަހުގީގު ކުރުމަށް އެދިވަޑައިގެންފައިވަނީ ޖޭއެސްސީގައި ވެސް އިންނަވާ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nފަނޑިޔާރު އަބްދުﷲ ދީދީ ސަސްޕެންޑް ކުރަން ޖޭއެސްސީއިން ނިންމުމުން ފަނޑިޔާރު ވަނީ ސުޕްރީމް ކޯޓަށް ދުސްތޫރީ މައްސަލައެއް ހުށަހަޅުއްވައި އެ ސަސްޕެންޝަން ބާތިލް ކުރުމަށް އެދިވަޑައިގެންފަ އެވެ. އެ މައްސަލާގައި ސުޕްރީމް ކޯޓުން ނެރުނު ވަގުތީ އަމުރުގައި އެންގީ ސަސްޕެންޝަން ފަސްކުރުމަށާއި އެ މައްސަލާގެ އެއްވެސް އިތުރު އިޖުރާއަތެއް ކުރިއަށް ނުގެންދިޔުމަށެވެ.\nނަމަވެސް އަމުރު ނެރުމުން ޖޭއެސްސީގެ ކުއްލި ބައްދަލުވުމެއް ބާއްވައި ސުޕްރީމް ކޯޓުގެ އަމުރަކީ ޖޭއެސްސީގެ މަސައްކަތަށް ހުރަސް އަޅައި އަމުރެއް ކަމަށް ކަނޑައަޅައި އެ އަމުރު ގަބޫލު ނުކުރަން ނިންމި އެވެ. އަދި ފަނޑިޔާރު ދީދީގެ ސަސްޕެންޝަން ދެމި އޮންނާނެ ކަމަށް ނިންމި އެވެ. އެ ނިންމުމާއެކު ސުޕްރީމް ކޯޓުގެ ފަނޑިޔާރުންނާއި އެހެން ކޯޓުތަކުގެ އިސް ފަނޑިޔާރު އެކުލެވޭ ޖުޑިޝަލް ކައުންސިލްގެ ކުއްލި ބައްދަލުވުމެއް ވެސް ބޭއްވި އެވެ. ނަމަވެސް އެ ބައްދަލުވުމުގެ ނިންމުންތަކެއް ހާމައެއް އަދި ނުކުރެ އެވެ.\nރައީސް މުހައްމަދު ނަޝީދު ސުޕްރީމް ކޯޓް ޖޭއެސްސީ + ޝަރުއީ ދާއިރާ އަބްދުﷲ ދީދީ


BREAKING: Hijaama Jehun Health Ministry In Manaa Kohffi - Vaguthu\nހިޖާމަ ޖެހުން ހެލްތް މިނިސްޓްރީން މަނާ ކޮށްފި\n2 ހަފްތާ ކުރިން ( މެއި 12, 2022 )\nފަޒީގެ ހިޖާމާ ކްލިނިކް\nހެލްތް މިނިސްޓްރީގެ ހުއްދަ ނެތި ރާއްޖޭގައި ހިޖާމަ ކްލިނިކް ނުހިންގޭނެ ކަަމަށް އަންގައިފިއެވެ. މިގޮތަށް އެންގިއިރު، ރާއްޖޭގައި މިހާތަނަށް އެއްވެސް މީހަކަށް އަދި އެއްވެސް ތަނަކަށް އެ ހުއްދަ ދީފައި ނުވާ ކަމަށް ވެއެވެ. އެހެންކަމުން އެކަން މި އޮތީ މިހާރު މަނާ ވެފައެވެ.\nއެގޮތަށް އެ މިނިސްޓްރީން އަންގާފައިވާކަން ހާމަކޮށްފައި ވަނީ ރާއްޖޭގައި ފުޅާ ދާއިރާއެއްގައި އެ މަސައްކަތް ކުރަމުން އަންނަ ފަޒީ ހިޖާމަ ތެރަޕީންނެވެ.\nފަޒީ ހިޖާމަ ތެރަޕީން ފޭސްބުކް ޕޭޖްގައި ކުރި ޕޯސްޓޭއްގައި ބުނެފައި ވަނީ ހެލެތް މިނިސްޓްރީން އޭނާއާ ބައްދަލު ކުރުމަށްފަހު މިއަދުން ފެށިގެން ހެލްތް މިނިސްޓްރީގެ ހުއްދަ ނެތި ރާއްޖޭގައި ހިޖާމަ ކްލިނިކް ނުހިންގޭނެ ކަމަށް ކަމަށެވެ.\n"ވީމާ އަޅުގަނޑުގެ ހިޖާމަ ތެރަޕީ ހުއްޓާލައިފިން". އެ ޕޯސްޓްގައި ވެއެވެ.\nއެ ޕޯސްޓްގައި އިތުރަށް ބުނެފައި ވަނީ ރާއްޖޭގެ އެއްވެސް ހިޖާމަ ޖަހާ ތަނެއް ހެލްތް މިނިސްޓްރީގައި ރެޖިސްޓަރވެފައި ނުވާ ކަމަށާއި، ރާއްޖޭގައި އެއްވެސް މީހަކަށް ހިޖާމަ ޖެހުމަށް ހެލްތުން ހުއްދަވެސް ދީފައި ނުވާ ކަމަށެވެ.\nއެހެންކަމުން ރާއްޖޭގައި މިކަން ކުރާނަމަ އެ މިނިސްޓްރީން އެންގުމަށް އޭނާ ވަނީ ހަނދާން ކޮށްދީފައެވެ.\n"ނަމަވެސް ސެޓްފިކެޓާއެކު ހުށަހެޅުމުން ހުއްދަ ލިބޭނެ ކަމަށް ވިދާޅުވި، އަޅުގަނޑު ކޯސް ނިމި ހުއްދަ ލިބުނުހާ އަވަހަކަށް ކްލައިންޓުންނަށް އެކަން އަންގާނަން". ފަޒީގެ ޕޯސްޓްގައި ވެއެވެ.\n"ފަޒީސް ހިޖާމާ ތެރަޕީ" އަކީ ރާއްޖޭގައި އެންމެ ފުޅާދާއިރާއެއްގެ ހިޖާމާގެ ފަރުވާ ދެމުން އަންނަ އެއް ތަނެވެ. 2019 ވަނަ އަހަރު ވެސް ހެލްތް މިނިސްޓްރީން ވަނީ އެ ތަން ބަންދު ކުރުމަށް އަންގާފައެވެ. ނަމަވެސް އެ ފަހުން އެކަން ހުއްޓުވުމަށް އިތުރު ކަމެއް ނުކުރެއެވެ.\nވަޒީފާ ނުލިބި ދިވެހި ޑޮކްޓަރުން ތިއްބާ ބިދޭސީ ޑޮކްޓަރުން ހޯދަން އިއުލާންކޮށްފި\nއަތޮޅު ތެރެއަށް ހާއްސަ ގިނަ އަދަދެއްގެ ދިވެހި ޑޮކްޓަރުން ހޯދަން އިއުލާނުކޮށްފި\nވޯލްޑް ހެލްތް އެސެމްބްލީގައި ހެލްތް މިނިސްޓަރ ތަގުރީރު ކުރައްވަނީ\nމެއި 12, 2022 13:02\nދެން ހުއްދަ ނެގީމަ ނިމުނީނުން! އެއީ ހަމައެކަނި ޑޮކިއުމެންޓް ތަކެއް ފުރާލުން ނޫންތޯ!\nމެއި 12, 2022 16:23\nޙިޖާމާ ޖަހަން އެނގޭ، ޙިޖާމާގެ ތަޖުރިބާހުރި މީހުން އެބަތިބި. ކުއްލި ގޮތަކަށް މިހެން ހުއްޓާލީމަ އެލިބެނީ ވަރަށް ބޮޑު ގެއްލުމެއް އެންމެނަށްވެސް. ސުންނަތުން ޘާބިތުވާ، الله ގެ އިރާދަފުޅާއެކު އެތައް ބައްޔެެއްގެ ޙައްލު ލިބިގެންދާ ފަރުވާއެއް މިއީ.. 😥\nމެއި 12, 2022 16:46\nސުންނަތުގައިވާ ހުރިހާ ކަމެއް ދެން ހުއްދައެއް ނަގަންތޯ ޖެހެނީ. ރޯދަ ހިފުމަކީ ސިއްޙަތަށް ފައިދާ ހުރި ބަލިތައް ޖެހުމާ ދުރުވާ ކަމެއް ކަމަށް އިލްމުވެރިން ފަތުވާދޭ، އެހެންވީމަ ހުއްދަ ނަގަންތޯ ޖެހެނީ؟ ޤުރްއާނުން ޝިފާ ލިބޭ ވާހަކައާއި އެ ކިޔަވާ އެ އަޑު އެހުމުން ޝިފާ ލިބޭ ވާހަކަ އޮވޭ، އެހެންވީމަ، މީހަކު މުސްހަފެއް ގަނެގެން ގޮސް އެ ކިޔަވައިގެން ޝިފާ ނުލިބިއްޖެ ނަމަ މުސްހަފް ވިއްކުން މަނާކޮށްލަން ވީތޯ؟ ކަޅުދިރީގައި ވެސް މަރު ފިޔަވާ ކޮންމެ ބައްޔަކަށް ޝިފާވާ ކަމަށް ސައްޙަ ހަދީސް ތަކުން އައިސްފައިވޭ، ދެން ކަޅުދިރި ގަނަގެން ގޮސް އެކައިގެން ޝިފާ ނުލިބުނީމަ ފިހާރަ ލޮކް އަޅުވާލަން ވީތޯ؟؟؟\nސުންނަތާ އެއްކޮޅުތޯ ދެކޮޅުތޯ މިވަނީ؟؟\nމެއި 13, 2022 09:26\nތިބޭފުޅާ ރޯދަހިފަނީ ވިޔަފާރި އުސޫލުން ކަމަށް ވާނަމަ ހުއްދަނެގީމަ ރަނގަޅު ވާނެ..ފަޒީ ހިޖާމާ ޖަހަނީ ކުލިނިކެއް ހުޅުވައިގެން ވިޔަފާރި އުސޫލުން..ނަމަވެސް ނަގަންޖެހޭ ހުއްދަތައް ނުނަގައި..ގަވައިދާ ހިލާފަށް..\nމެއި 12, 2022 17:46\nކުއްލިއަކަށް ނޫން ދޯ؟ 2019 ގައިވެސް ތަން ހުއްޓުވަން އެންގުމުން އޭގެފަހުން3އަހަރު ވީއިރު ސަނަދު ނަގައިފައޮތްނަމަ މިހެން ނުވީސް\nތިކަން ވެއްޖެ ހުއްޓުވަން. އެހެން ގައުމު ތަކުގައި ތިކަން ކުރިޔަސް ރާއްޖޭގައި ތިކަން ކުރަން އެގޭމީހަކުނެތް. ފަޒީ އަކީ އެއްވެސް އެއްޗެއް އެގޭމީހެއްނޫން.\nމެއި 12, 2022 13:03\nސުބުޙާނަﷲ. ﷲ ބިރުވެތިވޭ މިނޫން ދުވަހެއްވެސް އެބައޮތް\nމެއި 12, 2022 13:05\nހިޖާމާ ޖެހުމުގެ ގަވާއިދެއް ހަދާބަލަ ފުރަތަމަ.. ކަންކަން މަނާކުރަންވާނި ގާނޫނާއި ގަވާއިދާއި ޚިލާފް ވާނަމަ. ގާނޫނެއް ނުވަތަ ގަވާއިދެއް ނެތި ކަންކަން މަނާކުރެވެނީ ކޮން ގޮތަކުން؟؟\nމެއި 12, 2022 13:15\nރަނގަޅު ނިޒާމެއްގެ ދަށުން ވީހާވެސް އަވަހަށް އަލުން ފައްޓަން ވާނެ. ވިޔަފާރިތައް ހައްގު ގޮތުގަ ރެގިއުލޭޓު ކުރުން މައްސަލައެއް ނެތް\nމެއި 12, 2022 13:20\nތީ ފަޒީ އެކަނި ކުރާކަމެއްނޫން ރަށްރަށުގަވެސް އުޅޭ މާއެގިގެން އެއްޗެއް ނުކިޔެވިއަސް ހިޖާމާ ޖަހާމީހުން\nމެއި 12, 2022 13:38\nޙުއްދަ ހޯދައިގެން މިގައުމުގަ ކުރާކަމެއް އެބައޮތްތަ ލޮލް\nމެއި 12, 2022 13:48\nހިޖާމާޖެހުން ނުހުއްޓުވޭނެ - ފަޒީލާ (1 ދުވަސް ކުރިން)\nހިޖާމާޖެހުން ހުއްޓުވައިފި - ފަޒީލާ (3 ގަޑިއިރު ކުރިން)\nމެއި 12, 2022 13:51\nގަދަބަސް ބުނި ނުހުއްޓާނަމޭ ، ކިހިނެއްތިވީ މިހާރު ،.\nމެއި 12, 2022 14:04\nހިޖާމަޖެހުން އިސްލާމްދީނުގައި މަނަލެއްނުކުރައްވާ ބައެއްބާވަތުގެ ކަންކަމަށް ހިޖާމަޖަހަންޖެހެނީ\nފުރަތަމަ ޑޮކްޓަރަށްދައްކާ ބޭސްތަކެއްކެއުމަށްފަހު އެތަށްބޮޑުޚަރަދުތަކެއްހޭދަވާއިރުވެސް ރަގަޅު\nނުވުމުން ތަކުރާރުކޮށް ޑޮކްޓަރަށްދައްކާ ބޭސްތަކެއްބޭނުންކޮށްފަ ޚަރަދުތަކެއްކުރަންބޭނުންނުވާތީ\nޑޮކްޓަރފަރުވާއިން ރަގަޅުނުވެ ހިޖާމަޖެހުމުން ރަގަޅުވެފައިއެބަހުރި ނަމަވެސް މިކަމުގެ ގަވާއިދެއް\nއޮތުން ވަރަށްމުހިއްމު ފުރަތަމަ ގަވާއިދު ހައްދަވާ ފަހުންމަނާކުރައްވާ\nމެއި 12, 2022 14:07\nކޮބާ ފަޒީ.... ދެން ކޮންމެސް އެހެން އެއްޗެއް ޖަހަންއުޅޭ!!!!\nމެއި 12, 2022 14:23\nމިކަމަށް ހުއްދަ ނުދީފިއްޔާ މިސަރުކާރުގައި 12 ރެންދުއަޅާނެ 2023 ހަނދާންނައްޓާލާ،\nމެއި 12, 2022 18:46\nމަސާޖުގެ ނަމުގައި ހަށިވިއްކާ ތަންތަނައް ހުއްދަދޭ އެއވެސް ވަރަކައް ބެލުމެއް ނެތި.\nމެއި 12, 2022 14:33\nމި ގައުމުގައި މަނާކުރިޔަސް ބައެއް ކަންކަން ކުރޭ! ފަތްބޮނީ ހުއްދަ ނަގައިގެނެއް ނޫން. ސިހުރު ހަދަނީ ހުއްދަ ނަގައިގެނެއް ނޫން. ދެން ހިޖާމާވެސް ފެތިގެން ދާނީ މިގޮޅިއަށްް.\nމެއި 12, 2022 14:35\nކޮބާ ރާކަނި މަސް ކެވިއްޖެ އެއްނޫން. އޭރުވެސް މީހުން ބުނޭ2ވަނަ އަލްހާން އޭ. ގަދަބަސް ބުނެ ތިމަންނަ ކާންބޯން ކުރާ މަސައްކަތޭ ސަރުކާރުުން ނުހުއްޓުވޭނެ އޭ މީގެ2ދުވަސް ކުރިން ބުނި. ޕާޓޭންވެސް ޑްރަގް ވިއްކަނީ ކައި ބޮއެ އަދި އަމަލުވުމަށް ފައިސާ ހޯދަން. އަދި ތަނަކުން އޮންލައިން ސެޓްފިކެޓެއް ގެނަޔަސް އޭތިވެސް އެޑިއުކޭޝަން މިނިސްޓްރީން އެކްރެޑިޓް ކުރަންޖެހޭނެ . މިޒަމާނުގައި އަސާސީ ތައުލީމާއި އެކީގައިވެސް މާސްޓާޒް ސެޓްފިކެޓް ގަންނަން ލިބޭނެ.\nމެއި 12, 2022 15:01\nނުބައި މަޢުލޫމާތެއް، މާލޭގަ އެބަހުރި ހުއްދަ ދީފަ އޮތް ބައެއް.. ފަޒީ އެ މައްސަލައިގަ ނައްޓަައިގެން އިންޓަރވިއު ދެނީ\nމެއި 12, 2022 15:13\nސާބަހޭ މިނިސްޓުރީ ! އޮންލަެިން ސެޓުފިކެޓަކީ މަސާޖާއި ހިޖާމާ އަށް ހުއްދަދެވެންވީ ކަމެއްނޫން. ލައިންސަންސް ނެގުމަށްވެސް އޮންލައިން ކޯސް އޯކޭވާންވާނެ.\nމެއި 12, 2022 17:10\nހެލްތު މިނިސްޓްރީ ގެ ރެޕްރެޒެންޓެޓިވް އެއްތަ މިހާރު ފަޒީލާ މީ؟ އެހެންވެ ދޯ މިނިސްޓްރީ ގެ ބަހެއް ނުހޯދާ ފަޒީލާ ބުންޏޭ ކިޔައިގެން މިޚަބަރު ލިޔެފަ މި އޮތީ،؟\nމެއި 12, 2022 17:30\nމާލޭގައި މަސާޖް ޕާލަތައް ދިވެހިބޭސް ކުލިނިކު ޖަހާގެން ހިންގަނީ ހެލްތު މިނިސްޓްރީ ހުއްދަ ނަގާގެންތޯ ހަރާމް ކަމެއްވިޔާ ކުރަންވީދޯ ހަރާމެއް ހަލާލެއް ބަލާނެ ކަމެއްނެއްދޯ ދޮންމީހުން އުޅޭ ގޮތައް އުޅުން ތޯ ހުއްދައީ ؟\nމެއި 12, 2022 17:54\nކޮންމެ ސަރުކާރެއް އޮތަސް ސިއްޙީ ކަންކަން ނިންމަން ޖެހޭނީ ވަކި ހުދޫދެއްގެ ތެރެއިން.. ސެޓްފިކެޓް އަވަހަށް ފަޒީއަށް ލިބުމަށް ﷲ ސވތ އަށް ދުޢާކުރަން.\nދީނީ ގޮތުން ސިއްޙަތަށް ވ ރަނގަޅު ކަމެއްކަމަށް އިލްމުވެރިންގެ ފުށުން އެނގޭ.\nމެއި 12, 2022 18:25\nމާލޭގައި މިސްކކިތްތަކަށްވުރެން ސްޕާތަށް ގިންވެއްޖެ. މިތަންތަނުން ފަރުވާފަރުވާދޭން ތިބެނީ ކޮންފެންވަކޮންފެންވަރެއްގެ ސަނަދުތަކެއް އޮތްބަޔެއްތޯ.\nމެއި 12, 2022 18:31\nމިނިސްޓަރ ނަސީމަށް5ޕަސެންޓް ދެނިކޮށް ތިޔަކަން ވެދާނެ....\nމެއި 12, 2022 18:51\nމެއި 12, 2022 19:02\nހަމަ އެކަނި ކަމެއް ކުރެވެން މި އަންނަނީ ބަންގާޅު ބޭފުޅުން ނަށް.. ދިވެހިން ނަމަށް ނެތް ތިނޫން ގޮތެއް.\nމެއި 18, 2022 10:15\nނޫނޭ އިންޑިއާގެ ރައްޔިތުންނަށްވެސް ފުޅާކޮށް ފުރުޞަތު އެބައޮތް ދިވެއްސަކުވިއްޔާ ފުރުޞަތު ކުޑަކޮށްފަ މިހާރު އޮންނަނީ (އައުޑު އޮފް ދަ އނޑއ)\nމެއި 12, 2022 19:40\nދިވެހިންނަށް މަނާވީ ބަންގާޅީންނަށް ކުރެވޭނެ ތިކަންވެސް\nމެއި 12, 2022 20:14\nތި ފަޒީ ހިޖާމާ ހުއްޓުވަންވީ. އެނާ އަކީ ކަންދެއްކުމާއި މަޝްހޫރުވާން އުޅޭ މީހެއް. އަދި މީހުންގެ ޕާސަނަލް އެތައް ވާހަކަތަކެއް ދައްކާފައިވާ ވަރަށް ފޮނި މީހެއް. ޑރ ނަންވުރެވެސް ތިމާ މާ މޮޅުކަމަށް ހެދިގެން މީހުން ކައިރީގައި ފޮނި ވާހަކަ އަބަދު ދައްކާ.\nމެއި 12, 2022 22:36\nޔޫރަޕުގެ ގުޅަބޭހާ އިންޖެކުސަނާ ފަޅާކޮޓަރިއާ އެކަނި ހުއްދަކުރޭ. މިހާރު ކަވާ ނުޖަހާނެ. ހިޖާމާ. ފަންޑިތަ ނުހަދާނެ. ޝަރުޢީ ރުގުޔާ. މިހާރު ރޯދަވީއްލުމެއް ނެތް. އިފްތާރު. މިހާރު އެދުރު ބޭކަލުން ނެތް. ޝޭހުން. މިހާރު ވަލީވެރިން ނެތް. ކައްޒާބުން. އެމީހަކަށް ކެއުނު ގޮތަކަށް ކަމުންދޭ. އެފައިސާ މިފައިސާ . ހާޒާ ހަލާލު ވަހާޒާ ހަރާމް. ފަހުޒަމާނުގާ ހިނގާނެ ހުރިހާ ނުބައެއް ހިނގަމުން މިއޮށްދަނީ.\nމެއި 12, 2022 22:43\nއިސްލާމް ދީނުގައި ހުއްދަކުރައްވާފައިވާ ކަންކަން ހެލްތު މިނިސްޓީން މަނާކުރެވޭތޯ؟ ހިޖާމާ ޖަހާ ތަނެއް ބަންދުކުރެވިދާނެ. ނަމަވެސް ހިޖާމާ ޖެހުން މަނާކުރެވޭނެތޯ؟ ނަމާދުކުރުން މަނާކުރެވޭނެތޯ؟ ވުޟޫކުރުން މަނާކުރެވޭނެތޯ؟ ޞަދަޤާތްދިނުން މަނާކުރެވޭނެތޯ؟ ޒަކާތްދިނުން މަނާކުރެވޭނެތޯ؟\nމެއި 12, 2022 23:20\nލާދީނީ ސަރުކާރެއްގަ އިސްލާމް ދީނާގުޅުންހުރި އެއްވެސްކަމަކަށް ފުރުސަތުނުދީވޭތޯ އަބަދުވެސް މަސަތްކަށްކުރާނެ.\nއިސްލާމް ދީނުގައި ހިޖާމާ ޖެހުމަށް ބާރުއަޅުއްވާފައިވާ މިންވަރު މިލިޔުމަށް ކޮމެންޓުކުރި ހުރިހާ ބެއިފުޅުންވެސް ދިރާސާކޮއްފަ ނޭގޭނަމަ ދީނީ އިލްމު އުނގެނިގެންތިއްބެވި ބެއިފުޅުން އަރިހުންމައުލޫމާތު ސާފުކޮއްފަ ކޮމެންޓް ކުރުން ވ.ރަގަނޅު ކަމަށްދެކެން.\nމެއި 12, 2022 23:24\nޙިޖާމާއަކީ ޑަބުލިއު އެޗް އޯ އިން އެޕުރޫވުޑް އަދި ޑަބުލިއު އެޗް އޯގައި މައިނަރ ސާޖަރީ ރަޖިސްޓަރޑު ޚިދުމަތެއް.ޜާއްޖޭގައި އުޅޭ ޖާހިލު ޑޮކްޓަރުންނާއި ފަޒީކަހަލަ ޖާހިލުން ގެ ސަބަބުން މިސުންނަތައްބޭއަދަބީ ބަސްތައް އަންނަން ފަށައިފި. ސުންނަތައްއަދި ޤުރުޢާނަށް ހަޖޫޖަހާ މީހާ ދީނުން ބޭރުވާނެ. .\nމެއި 13, 2022 00:34\nޔޫތިއުބުން ކޯސްހެދީމަވާނީ ތިހެން. ފޭސްބުކް ޕޭޖްގަވެސް މީހުނާ އެހާ ރޫޑްކޮށް ވާހަކަ ދައްކަނީ. ނިއުމަތަކީ ﷲދެެއްވަވާ އެއްޗެއް އެ ނިއުމަތަކަށް ޝުކުރުވެރި ނުވެ ބޮޑާވެ ގަދަބަސްބުނަންފެށީމަ އެނިއުމަތަކުން އެމީހަކު މަހުރޫމްވެދާނެ. މިކަމުންވެސް އިބުރަތް ހާސިލްކޮށްގެބް އަވަހަށް ކޯސްހަދައިހެން އޮންނަ އުސޫލުގެދަށުން ހުއްދަ ނަގައިގެން ތިކަން ކުރޭ.\nމެއި 13, 2022 01:03\nގަވާއިދާ ޚިލާފަށް ބަންގާޅީން ކުރާވިޔަފާރި ނުހުއްޓުވެނީ ކީއްވެތޯ؟؟\nމެއި 13, 2022 08:46\nމާނަ އޮޅުވާނުލައްވާ ހުއްދަ ނަގަން އެ ޖައްސުވަނީ ތިމާޔާ އެހެން މީހުންގެ ވެސް ރައްކަލަކަށް، މިފަހަރު ވެސް އެ އުޅެނީ ހުއްދަ ނެތް މީހެއް ހިޖާމާޖެހި އަންހެނެއްގެ އައުރަ ނިވާނުވާ ފޮޓޯތަކެއް މީސް މީޑިއަށއަށް ލައިގެން އެހެންވެއެވެ. އެކަހަލަ ނޭއްގާނީ އަމަލު ހިންގާކަށް ހިޖާމާ ޖަހާމީހާއަށް ފުރުސަތެއް ނުދެވޭނެއެވެ. ސަރުކާރުން އެއްވެސް ހާލެއްގައި ހިޔާމާ ގޯހެކޭ ނުބުނެއެވެ. އެކަމަކު އިސްލާމްދީނުގައި އެކަން ކުރާގޮތް އިސްލާމިކް މިނިސްޓްރީ ނުވަތަ ދަންނަ ދީނީ އިލްމުވެރިން ކައިރިން އެނގިގެންނާއި އެކަމުގެ ސިއްހީބައި ސިއްހީ ހިދުމަތްތެރިންގެ ކިބައިގެން އެނގިގެން ނޫނީ އަދި އެކަން ކަން ކުރުން އެއީ އެންމެ ރަނގަޅު ގޮތެއް ނޫނެވެ. ދީނުގައި ނޯވޭ ހިދުމަތް ހޯދާ މީހުންގެ އެކަލަ ފޮޓޯ ނަގާކަށް އަދި އެ ފޮޓޯ އިސްތިހާރު ކުރާކަށެއްވެސް


BREAKING: India Gai Tiktok Ban Kohffi - Vaguthu\nޗައިނާގެ 59 އެޕް އެއް އިންޑިއާގައި މަނާކޮށްފިއެވެ. މީގެ ތެރޭގައި އެގައުމުގައި އެންމެ މަޝްހޫރު ދެ އެޕް ކަމަށްވާ ޓިކްޓޮކް އާއި ޔޫސީ ބްރައުޒާ ހިމެނެއެވެ.\nއިންޑިއާގެ މީޑިއާތަކުން ބުނާ ގޮތުގައި "ޗައިނާގެ އެޕްލިކޭޝަންތައް" މަނާ ކުރަން އިންޑިއާ ސަރުކާރުން ނިންމާފައި މިމަހުގެ 15 ވަނަ ދުވަހު އިންޑިއާ އަދި ޗައިނާ ސިފައިންނާއި ދެމެދު ކުރިމަތިލުންތަކާއި ގުޅިގެންނެވެ. އެ ކުރިމަތިލުންތަކުގައި އިންޑިއާގެ 20 ސިފައިންގެ މީހަކު ވަނީ މަރުވެފައެވެ. އަދި 70 އަށްވުރެ ގިނަ ސިފައިން ވަނީ ޒަހަމްވެފައެވެ.\nއިންޑިއާ ސަރުކާރުން ބުނީ އެޕްލިކޭޝަންތައް މަނާ ކުރުމުގެ ފިޔަވަޅު އެޅީ އިންޑިއާގެ އިންފޮމޭޝަން ޓެކްނޮލިޖީ އާއި ބެހޭ ޤާނޫނުން މިނިސްޓްރީ އޮފް އިންފޮމޭޝަން ޓެކްނޮލޮޖީއަށް ލިބިދޭ ބާރުގެ ދަށުން ކަމަށެވެ. މިފިޔަވަޅު އެޅީ އިންޑިއާގެ މިނިވަންކަމާއި އިސްތިގުލާލާއި ގައުމީ ސަލާމަތައްޓަކައި ކަމަށް ވެސް އިންޑިއާ ސަރުކާރުން ބުނެއެވެ.\nއިންޑިއާގެ އިންފޮމޭޝަން ޓެކްނޮލޮޖީ މިނިސްޓްރީން ބުނީ މަނާ ކުރި ބައެއް އެޕްލިކޭޝަންތައް ބޭނުން ކޮށްގެން އިންޑިއާގެ ބޭރުގެ ބައެއް ގައުމުތަކުން އިންޑިއާ މީހުންގެ ފޯނުގައި ހުންނަ މައުލޫމާތުތައް ވަގަށް ނަގާ ކަމުގެ ޝަކުވާ ވަރަށް ގިނައިން ލިބެމުން އަންނަ ކަމަށެވެ.\n"މިޑޭޓާތައް ވަގަށް ނެގުމުގެ ސަބަބުން އިންޑިއާގެ ގައުމީ ސަލާމަތަށާއި އިންޑިއާގެ މިނިވަންކަމާއި އިސްތިގުލާލަށް އެކަމުގެ ގެއްލުން ވަރަށް ބޮދަށް ލިބޭނެ. މިއީ އިންޑިއާ ސަރުކާރުގެ ވަރަށް ބޮޑު ކަންބޮޑުވުމެއް." މިނިސްޓްރީގެ ބަޔާނުގައި ވެއެވެ.\nއިންޑިއާއިން ގިނަ އެޕްލިކޭޝަންތަކެއް މަނާ ކުރިއިރު ޓިކްޓިކް ފަދަ އެޕްލިކޭޝަންތައް ބޭނުންކޮށް ބޮޑު އާމްދަނީއެއް ހޯދާ އެތައް ބަޔަކު އިންޑިއާގައި އުޅެއެވެ.\nޓިކްޓޮކް ވީޑިއޯއެއް ނަގަން އުޅުމުގެ ތެރޭގައި އިތުރު މަރެއް\nޓިކްޓޮކް ޗެލެންޖެއް ހަދަން އުޅުނު 10 އަހަރުގެ ކުއްޖަކު މަރުވެއްޖެ\nޖޫން 29, 2020 21:32\nރާއްޖޭގަ ވެސް ކުރަންވީ މަގު މަތީ ކުނި ހުރިހާ ދިމާލަކުން......... އައްޗި\nޖޫން 29, 2020 21:46\nދިވެހި ސަރުކާރައް އެބަފެނޭތަ ބޭރުގައުމުތަކުން އެ ގައުމުގެ އިސްތިގުލާލް ރައްކާތެރި ކުރަން އަޅާ ފިޔަވަޅުތައް.. ކޮބާތޯ ދިވެހިސަތުކާރުން ރާއްޖޭގެ އިސްލާމް ދީނާއި އަދި ގައުމީ އިސްތިގުލާލް ރައްކާތެރިކުރަން މިފަދަ އެއްވެސް ކަމެއް ކޮއްފަ. ދިވެހިންތަކެއް އިސްލާމްދީނައް ފުރައްސާރަކޮއް ރިޕޯޓުހަދާ އަދި ފޭސް ބުކްގައި ލާދީނީ ކަންކަމައް ހިތްވަރުދީ ރާއްޖޭގެ ސިނާޔަތުތައް ބޯއިކޮޓް ކުރަން ގޮވީމަވެސް ކޮބަ ފިޔަވަޅެއް އެޅިފަ. އެއީ ބޭރުގެ މީސްމީހުނާ ގުޅިގެން ބޭރުން ފަންޑުހޯދައިގެން ކުރާކަންކަން ކަން އިނގޭއިރުވެސް. މިހިރަ ފެންނަނީ އެތައް ސަތޭކަ މިލިޔަން ރައްޔިތުން ބޭނުން ކުރަމުން އައި އެޕްތައްވެސް ބޭން ކޮއްލާތަން އިންޑިޔާއިން.\nޖޫން 29, 2020 23:52\nމި ސަރުކާރަށް ކަލޭ ދެކޮޅިއްޔާ އިންޑިއާ އަށް ތައުރީފު ނުކުރޭ.. އިންޑިޔާގައި ގިނައިން ޓިކްޓޮކް ކުޅެނީ މުސްލިމުން ވީމަ އެކަމާ ދެކޮޅަށް ކުރި ކަމެއް. ލައްކަ ދުވަސް ވެއްޖެ އެކަން ނުކުރެވިގެން އުޅޭތާ.\nޖޫން 29, 2020 21:52\nތިޔަކަން ކުރިމަ ޗައިނަ އަށްް ގެއްލުން ވަނެބަ؟؟؟ އިންޑިޔަގަ ތިޔަ އެޕްގެ ސަބަބުނ ްްްްްްްް އިންޑިޔަގަ ސުޓަރުން އުފެދުނޯ\nޖޫން 29, 2020 23:59\nބުރޯ ދެން ފެންނާނީ އެމީހުން އަމިއްލައަށް ދަންޖެހިގެން މަރުވާތަން\nޖޫން 29, 2020 21:55\nބޯޑަރުން އެއްބައި އަތުލައިގަންނަން އުޅެގަތީމަ އެކަމާ ދެކޮޅުހެދީމަ ނޭޕާލާއިވެސް ވިޔަފާރި ހުއްޓާލައިފި. މިވަރުގެ ބޯޑަރެއް ގެންގުޅޭބަޔަކު ދުނިޔެއަކުނެތް. ވަށައިގެންހުރި ހުރިހާ ގައުމަކާއި ތަޅާފޮޅެނީ.\nޖޫން 29, 2020 23:58\nތިކަން ކޮށްގެން ޗައިނާ އިން ނުސިހޭނެ. ޗައިނާއަކީ ކިހާ ބާރުގަދަ ގައުމެއްކަން އިންޑިއާ އަށް ކުރީ ދުވަހު އެއޮތީ އަންގާލަދީފަ. ތިޔައީ އިންޑިޔާގައި ޓިކްޓޮކް ކުޅޭ ގިނަ މީހުންނަކީ މުސްލިމު މީހުންނަށް ވީމަ އެކަން ހަޖަމު ނުވެގެން ކުރި ކަމެއް.\nޖޫން 30, 2020 00:51\nސައުދީގަ ހުއްދަ ކުރީ


Flat dhookurumah hamajehifaivaa usoolaai sharuthu - Fuvahmulah City Council\nގެދޮރުވެރިކުރުމުގެ ޕްރޮގްރާމްގެ ދަށުން ޏ.ފުވައްމުލަކުގައި ޢިމާރާތްކޮށްފައިވާ 200 ފްލެޓް ގެ ތެރެއިން A ކެޓަގަރީގެ ބާކީ ހުރި 35 ފްލެޓާއި B ކެޓަގަރީގެ 05 ފްލެޓް ދޫކުރުމަށް ހަމަޖެހިފައިވާ އުޞޫލާއި ޝަރުޠު\nމި 40 ފްލެޓް ދޫކުރުމަށް ކަނޑައެޅިފައިވާ ކެޓަގަރީތައް:\n1.\tކެޓަގަރީ A\nމި ކެޓަގަރީގެ ދަށުން ދޫކުރުމަށް ހަމަޖެހިފައިވަނީ 35 ފްލެޓެވެ. މި 35 ފްލެޓަކީ ޏ.ފުވައްމުލަކުގެ ރައްޔިތުންގެ ތެރެއިން ފްލެޓް ބޭނުންވާ ފަރާތްތަކަށް، ދިގުމުއްދަތަކަށް ބަހާލައިގެން ފައިސާ ދައްކައި ހަލާސްކުރާގޮތަށް، ދޫކުރުމަށް ހަމަޖެހިފައިވާ ފްލެޓްތަކެކެވެ.\n2.\tކެޓަގަރީ B\nމި ކެޓަގަރީގެ ދަށުން ދޫކުރުމަށް ހަމަޖެހިފައިވަނީ 05 ފްލެޓެވެ. މި 05 ފްލެޓަކީ ޏ.ފުވައްމުލަކަށް ދިރިއުޅުން ބަދަލުކުރަން ބޭނުންވާ ފަރާތްތަކަށް، ދިގުމުއްދަތަކަށް ބަހާލައިގެން ފައިސާ ދައްކައި ޚަލާސްކުރާގޮތަށް، ދޫކުރުމަށް ހަމަޖެހިފައިވާ ފްލެޓްތަކެކެވެ.\nކެޓަގަރީ A އަދި B ގެ ދަށުން ދޫކުރާ ފްލެޓްތަކަށް ފައިސާ ދެއްކުމަށް ހަމަޖެހިފައިވާ އުޞޫލު:\n•\tފްލެޓް ލިބޭ ފަރާތްތަކުން އެޑްވާންސްގެ ގޮތުގައި -/19000(ނަވާރަހާސް) ރުފިޔާ ސަރުކާރަށް ދައްކަން ޖެހޭނެއެވެ. އަދި ޑައުންޕޭމަންޓް ދެއްކުމުގައި ފްލެޓް ލިބޭ ފަރާތްތަކުން ދެގޮތަކަށް ދެއްކުމުގެ އިޚްތިޔާރު ލިބިގެންދާނެއެވެ. އެއީ\n-\tޑައުންޕޭމަންޓް އެއްފަހަރާ ދެއްކުން.\n-\tޑައުންޕޭމަންޓް ދެބަޔަކަށް ބަހާލައިގެން ދެއްކުން.\n•\tއަދި 25 އަހަރު ދުވަހުން ފައިސާދައްކާ ޚަލާސްކުރާ އުޞޫލުން މަހަކު -/3000 (ތިންހާސް) ރުފިޔާ ސަރުކާރަށް ދައްކަން ޖެހޭނެއެވެ.\n•\tމި ފްލެޓްތަކަށް ދައްކަންޖެހޭ ފައިސާ ދައްކައި ނިމެންދެން މިފްލެޓްތައް ރަހުނު ކުރެވޭނެއެވެ.\nފޯމު ހުށަހަޅާ ފަރާތުގައި ހުންނަންޖެހޭ ޝަރުތުތައް:\n• އުމުރުން 21 އަހަރު ފުރިފައިވުން.\n• ޏ.ފުވައްމުލަކުގެ ރަށްވެއްސެއްކަމުގައިވުން.\n•\tރާއްޖޭގެ އެއްވެސް ރަށެއްގައި ތިމާގެ ނަމުގައި އިމާރާތާއި ގޯތީގެ ރަޖިސްޓްރީ ހައްދާފައިވާ 600 އަކަފޫޓަށްވުރެ ބޮޑު ގޯއްޗެއް ނުވަތަ ބޯހިޔާވަހިކަމެއް ނެތުން. 600 އަކަފޫޓަށްވުރެ ކުޑަ ގޯއްޗެއް ނުވަތަ ބޯހިޔާވަހިކަމެއްނަމަ، މި ގޯތި އަދި ބޯހިޔާވަހިކަން ސަރުކާރަށް ދޫކޮށްލަން އެއްބަސްވާ ފަރާތަކަށްވުން. އަދި މި ގޯތި ނުވަތަ ބޯހިޔާވަހިކަމަކީ ރަހުނު ކުރެވިފައިވާ ތަންތަނަށް ނުވުން.\n• ރާއްޖޭގެ އެއްވެސް ރަށެއްގައި، ތިމާގެ ނަމުގައި 600 އަކަފޫޓަށްވުރެ ބޮޑު ގޯއްޗެއްއޮވެ މި ގޯތީގެ އިމާރާތާއި ގޯތީގެ ރަޖިސްޓްރީ ހައްދާފައި ނުވާނަމަ، މި ގޯތި، ސަރުކާރަށް ދޫކޮށްލަން އެއްބަސްވާ ފަރާތަކަށްވުން. އަދި މި ގޯއްޗަކީ ރަހުނު ކުރެވިފައިވާ ގޯއްޗަކަށް ނުވުން.\n•\tރާއްޖޭގެ އެއްވެސް ރަށަކުން ތިމާއަށް ލިބިފައިވާ ގޯއްޗެއް ނުވަތަ ބޯހިޔާވަހިކަމެއް، ވޭތުވެދިޔަ3އަހަރު ދުވަހުގެ ތެރޭގައި ވިއްކާލައި މީހަކަށް ދީފައިނުވުން.\n•\tއެކަކަށްވުރެ ގިނަމީހުންގެ ނަމުގައި ރަޖިސްޓްރީކޮށްފައިވާ ގޯއްޗެއްގެ ވެރިއަކަށްވެ، އެގޯތި ރަޖިސްޓްރީކޮށްފައިވާ އެންމެންގެ މެދުގައި ހަމަހަމަކޮށް ބަހާލުމުން، ތިމާއަށް ލިބޭބައި 600 އަކަފޫޓަށްވުރެ ކުޑަވުން، އަދި އެ ގޯތިން ތިމާއަށްވާބައި، އެގޯތީގެ ބެހެނިވެރިންނަށް ދޫކޮށްލަން އެއްބަސްވާ ފަރާތަކަށް ތިމާވުން. އަދި މި ގޯއްޗަކީ ރަހުނު ކުރެވިފައިވާ ގޯއްޗަކަށް ނުވުން.\nފޯމު ހުށަހަޅާ ފަރާތުގެ އަނބިމީހާ/ ފިރިމީހާގައި ހުންނަންޖެހޭ ޝަރުތުތައް:\n•\tޏ.ފުވައްމުލަކުގައި، ތިމާގެ އަނބިމީހާގެ/ ފިރިމީހާގެ ނަމުގައި އިމާރާތާއި ގޯތީގެ ރަޖިސްޓްރީ ހައްދާފައިވާ 600 އަކަފޫޓަށްވުރެ ބޮޑު ގޯއްޗެއް ނުވަތަ ބޯހިޔާވަހިކަމެއް ނެތުން. 600 އަކަފޫޓަށްވުރެ ކުޑަ ގޯއްޗެއް ނުވަތަ ބޯހިޔާވަހިކަމެއްނަމަ، މި ގޯތި އަދި ބޯހިޔާވަހިކަން ސަރުކާރަށް ދޫކޮށްލަން ތިމާގެ އަނބިމީހާ/ ފިރިމީހާ އެއްބަސްވާ ފަރާތަކަށްވުން. އަދި މި ގޯތި ނުވަތަ ބޯހިޔާވަހިކަމަކީ ރަހުނު ކުރެވިފައިވާ ތަންތަނަށް ނުވުން.\n•\tޏ.ފުވައްމުލަކުގައި، ތިމާގެ އަނބިމީހާގެ/ ފިރިމީހާގެ ނަމުގައި 600 އަކަފޫޓަށްވުރެ ބޮޑު ގޯއްޗެއްއޮވެ މި ގޯތީގެ އިމާރާތާއި ގޯތީގެ ރަޖިސްޓްރީ ހައްދާފައި ނުވާނަމަ، މި ގޯތި، ސަރުކާރަށް ދޫކޮށްލަން ތިމާގެ އަނބިމީހާ/ ފިރިމީހާ އެއްބަސްވާ ފަރާތަކަށްވުން. އަދި މި ގޯއްޗަކީ ރަހުނު ކުރެވިފައިވާ ގޯއްޗަކަށް ނުވުން.\nކެޓަގަރީ B، ޏ.ފުވައްމުލަކަށް ދިރިއުޅުން ބަދަލުކުރަން ބޭނުންވާ ފަރާތްތަކަށް ހުޅުވާލެވޭ 05 ފްލެޓް.\n• އުމުރުން 21 އަހަރު ފުރިފައިވުން،\n•\tދިވެހި ރައްޔިތަކަށްވުން.\n• ޏ.ފުވައްމުލަކަށް ދިރިއުޅުން ބަދަލުކުރަން ބޭނުންވާ ފަރާތަކަށްވުން.\n•\tރާއްޖޭގެ އެއްވެސް ރަށަކުން ތިމާއަށް ލިބިފައިވާ ގޯއްޗެއް ނުވަތަ ބޯހިޔާވަހިކަމެއް، ވޭތުވެދިޔަ3އަހަރު ދުވަހުގެ ތެރޭގައި ވިއްކާލައި ނުވަތަ ދީފައިވާ މީހަކަށް ނުވުން\n•\tރާއްޖޭގެ އެއްވެސް ރަށަކުން ތިމާއަށް ގޯއްޗެއް ނުވަތަ ބޯހިޔާވަހިކަމެއް ލިބިފައިވާނަމަ އެގޯއްޗަކާއި އެ ބޯހިޔާވަހިކަމެއް ސަރުކާރަށް ދޫކޮށްލަން އެއްބަސްވާ ފަރާތަކަށްވުން.\nކެޓަގަރީ A، ޏ.ފުވައްމުލަކުގެ ރައްޔިތުންނަށް ހުޅުވާލެވޭ 35 ފްލެޓް ދޫކުރުމުގައި އިސްކަންދެވޭނެ ފަރާތްތައް ބެލުމަށްޓަކައި ޕޮއިންޓްދެވޭނެ އުޞޫލު:\n1. އުމުރުން 21 އަހަރާއި 30 އަހަރާއި ދެމެދު\t07 ޕޮއިންޓް\n2. އުމުރުން 30 އަހަރުން މަތި\t10 ޕޮއިންޓް\n3. 18 އަހަރު ނުފުރޭ 1 ނުވަތަ2ދަރިން ތިބިނަމަ\t05 ޕޮއިންޓް\n4. 18 އަހަރު ނުފުރޭ3ނުވަތަ4ދަރިން ތިބިނަމަ\t07 ޕޮއިންޓް\n5. 18 އަހަރު ނުފުރޭ4ދަރިންނަށްވުރެ ގިނަދަރިން ތިބިނަމަ\t10 ޕޮއިންޓް\n6. ޚާއްސައެހީއަށް ބޭނުންވާ ފަރާތެއްނަމަ އަދި ޚާއްސައެހީއަށް ބޭނުންވާ މީހަކު ނުވަތަ ކުއްޖަކު ބަލަމުންދާ ފަރާތެއްނަމަ\t07 ޕޮއިންޓް\n7. ތިމާގެ ނަމުގައި އަދި ތިމާގެ އަނބިމީހާގެ/ ފިރިމީހާގެ ނަމުގައި ލިބިފައިވާ އެއްވެސް ގޯއްޗެއް، ބޯހިޔާވަހިކަމެއް ނެތްނަމަ 17 ޕޮއިންޓް\nނުވަތަ، ތިމާގެ ނަމުގައި ލިބިފައިވާ އެއްވެސް ގޯއްޗެއް، ބޯހިޔާވަހިކަމެއް ނެތްނަމަ\t12 ޕޮއިންޓް\n8. ތިމާގެ ނަމުގައި ލިބިފައިވާ ގޯތި 600 އަކަފޫޓަށްވުރެ ކުޑަ، އަދި ދޫކޮށްލަން އެއްބަސްވެފައި ވާނަމަ\t08 ޕޮއިންޓް\n9. ތިމާގެ އަނބިމީހާ/ ފިރިމީހާއަށް ލިބިފައިވާ ގޯތި 600 އަކަފޫޓަށްވުރެ ކުޑަ، އަދި ދޫކޮށްލަން އެއްބަސްވެފައި ވާނަމަ\t08 ޕޮއިންޓް\n10. ތިމާގެ މަންމަގެ ނުވަތަ ބައްޕަގެ ގޯތި، ދަރިންގެ މެދުގައި ހަމަހަމަކޮށް ބަހާލުމުން، ތިމާއަށް ލިބޭ ބިމުގެ ބޮޑުމިން 600\nއަކަފޫޓަށްވުރެ ކުޑަ، އަދި ތިމާއަށް ލިބޭބައި މި ގޯތީގެ ބެހެނިވެރިންނަށް ދޫކޮށްލަން އެއްބަސްވެފައި ވާނަމަ\t08 ޕޮއިންޓް\n11. ތިމާގެ މަންމަގެ ނުވަތަ ބައްޕަގެ ނަމުގައި، އެއްވެސް އިރެއްގައި، ރަޖިސްޓްރީ ކޮށްފައިވާ ގޯއްޗެއް ނުވަތަ\nބޯހިޔާވަހިކަމެއް ނެތްނަމަ\t10 ޕޮއިންޓް\nކެޓަގަރީ B، ޏ.ފުވައްމުލަކަށް ދިރިއުޅުން ބަދަލުކުރަން ބޭނުންވާ ފަރާތްތަކަށް ހުޅުވާލެވޭ 05 ފްލެޓް ދޫކުރުމުގައި އިސްކަންދެވޭނެ ފަރާތްތައް ބެލުމަށްޓަކައި ޕޮއިންޓްދެވޭނެ އުޞޫލު:\n1. އުމުރުން 21 އަހަރާއި 35 އަހަރާއި ދެމެދު 10 ޕޮއިންޓް\n2. އުމުރުން 35 އަހަރުން މަތި\t07 ޕޮއިންޓް\n3. ތިމާގެ ނަމުގައި އަދި ތިމާގެ އަނބިމީހާގެ/ ފިރިމީހާގެ ނަމުގައި ލިބިފައިވާ އެއްވެސް ގޯއްޗެއް، ބޯހިޔާވަހިކަމެއް ނެތްނަމަ\t17 ޕޮއިންޓް ނުވަތަ، ތިމާގެ ނަމުގައި ލިބިފައިވާ އެއްވެސް ގޯއްޗެއް، ބޯހިޔާވަހިކަމެއް ނެތްނަމަ\t12 ޕޮއިންޓް\n4. ޑިޕްލޮމާ ފެންވަރަށް ތަޢުލީމް ޙާސިލް ކޮށްފައިވާނަމަ\t08 ޕޮއިންޓް\n5. ޑިގްރީ/ މާރސްޓަރސް ޑިގްރީ/ ޕީ.އެޗް.ޑީ ފެންވަރަށް ތަޢުލީމް ޙާސިލް ކޮށްފައިވާނަމަ\t15 ޕޮއިންޓް\n6. ޏ.ފުވައްމުލަކަށް 200,000/- ރ (ދެލައްކަ) އަށްވުރެ ބޮޑު އިންވެސްޓެއް ކޮށްފައިވާނަމަ\t10 ޕޮއިންޓް\n7. ޏ.ފުވައްމުލަކު ސަރުކާރުގެ މުޢައްޞަސާއެއްގެ މަޤާމެއްގައި ނުވަތަ ޏ.ފުވައްމުލަކުގައި ހުންނަ ސަރުކާރު ބައިވެރިވާ ކުންފުންޏެއްގެ މަގާމެއްގައި މިހާރު މަސައްކަތް ކުރަމުންދާތާ 1 އަހަރު ވެފައިވުން\t10 ޕޮއިންޓް\nމާނަކުރުން އަދި އިތުރު މަޢުލޫމާތު:\n•\t"ގޯތިދޫކޮށްލުން" މާނަކުރަނީ ގޯތީގައިވާ ރުއްގަހާއި، ކޮށްފައިވާ މަސައްކަތާއިއެކުގައި، އިތުރު ބަދަލެއް ލިބުމަކާއި ނުލައި، ދޫކޮށްލުމަށް.\n•\t"ބޯހިޔާވަހިކަން" މާނަކުރުމުގައި، ގެއާއި ރޯހައުސްއާއި ފްލެޓް ހިމެނެއެވެ. ފްލެޓެއްނަމަ ބޮޑުމިން ބަލާނީ ފްލެޓްގެ ތަޅުމުގެ އޭރިއާއަށެވެ.\n•\tހާއްސައެހީއަށް ބޭނުންވާ މީހަކު ނުވަތަ ކުއްޖަކު ބަލަމުންދާކަމުގެ ލިޔުން، އެއް އާއިލާއެއްގެ އެކަކަށްވުރެ ގިނަފަރާތުން ހުށަހެޅިނަމަވެސް، މި ޕޮއިންޓް ދެވޭނީ، މި ލިޔުން ހުށަހެޅި އާއިލާގެ މެންބަރުންގެ މެދުން އެއްބަސްވެވޭ އެއް މެންބަރަކަށެވެ. މިކަމުގައި މި ލިޔުން ހުށަހެޅި އާއިލާގެ މެންބަރުންނަށް ގޮތަކަށް އެއްބަސް ނުވެވިއްޖެނަމަ، މި ޕޮއިންޓް ލިބޭފަރާތް، ގުރުއަތުލައިގެން، ކަނޑައަޅާނީ ފުވައްމުލަކު ސިޓީ ކައުންސިލްގެ އިންނެވެ. ނުވަތަ އެ ފުވައްމުލަކު ސިޓީ ކައުންސިލްގެ ކަނޑައަޅާ ފަރާތަކުންނެވެ.\n•\tއުމުރު ހަމަވާކަން، ޝަރުތު ހަމަވާކަން، އަދި ހާލަތު (ފިރިމީހާގެ/ އަނބިމީހާގެ) ބަލާނީ ފޯމު ހުށަހެޅި ތާރީހަށެވެ.\n•\t'ވަރިވެފައިވުން' ކަމަށް ބެލެވޭނީ، މިފްލެޓްތަށް ދޫކުރުމަށް އިޢުލާންކުރުމުގެ ކުރިން، ކޯޓްމަރުހަލާގައި ވަރި ސާބިތުކޮށް ނިމިފައިވާނަމައެވެ.\n•\tމައިންބަފައިންގެ ގޯތި، ދަރިންގެ މެދުގައި ހަމަހަމަކޮށް ބަހާލުމުން، ތިމާއަށް ލިބޭ ބައިގެ ބޮޑުމިން ބަލައި ކަނޑައަޅުއްވާނީ ފުވައްމުލަކު ސިޓީ ކައުންސިލްގެ ބެއްލެވުގެދަށުން، އެކައުންސިލުން އިންތިޒާމްކުރައްވާ ގޮތެއްގެމަތިންނެވެ.\n•\tދަރިންގެ ގޮތުގައި ޕޮއިންޓް ދިނުމަށް ބަލާނީ ފޯމު ހުށަހަޅާ ފަރާތުގެ އުފަން ދަރިންނާއި ޝަރުޢީ ނުވަތަ ޤާނޫނީގޮތުން ތިމާ ބަލަންޖެހޭ ކުދިންނެވެ.\n•\tހުށަހަޅާ ތަޢުލީމީ ސެޓްފިކެޓަކީ މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓްފިކެޓަކަށް ވާންވާނެއެވެ.\n•\tއިންވެސްޓް ކޮށްފައިވާކަމަށް ހުށަހަޅާ މިންވަރު، ޏ.އަތޮޅު ކައުންސިލް މެދުވެރިކޮށް ޗެކުކުރެވޭނެއެވެ.\n•\tޕޮއިންޓް ދިނުމުގައި، ފޯމު ހުށަހަޅާ ފަރާތުގެ ގޯއްޗާއި ބޯހިޔާވަހިކަމުގެ ތަނަވަސްކަން ބަލާނީ، "ރާއްޖޭގެ އެއްވެސް ރަށެއްގައި އޮތްތޯއެވެ".\n•\tޕޮއިންޓް ދިނުމުގައި، ފޯމު ހުށަހަޅާ ފަރާތުގެ އަނބިމީހާ/ ފިރިމީހާގެ ގޯއްޗާއި ބޯހިޔާވަހިކަމުގެ ތަނަވަސްކަން ބަލާނީ، ޏ.ފުވައްމުލަކަށެވެ.\n•\tމީހެއްގެ ނަމުގައި ކަނޑައިދެވިފައިވާ ގޯއްޗެއް އޭނާގެ ނަމުގައި ރަޖިސްޓްރީ ކޮއްފައި ނުވިނަމަވެސް، މި އުޞޫލުގެ ދަށުން، ޝަރުތު ފުރިހަމަވޭތޯ ބެލުމުގައާއި، ޕޮއިންޓް ދިނުމުގައި، އެ ގޯތި ބަލާނީ، އެފަރާތުގެ ނަމުގައި ލިބިފައިވާ ގޯއްޗެއްގެ ގޮތުގައެވެ.\n•\tކޯޓް ހުކުމެއްގެ ދަށުން މީހެއްގެ ނަމުގައި ލިބިފައިވާ ގޯތި، ރަޖިސްޓްރީ ކޮއްފައި ނުވިނަމަވެސް، މި އުޞޫލުގެ ދަށުން، ޝަރުތު ފުރިހަމަވޭތޯ ބެލުމުގައާއި، ޕޮއިންޓް ދިނުމުގައި، އެ ގޯތި ބަލާނީ، އެފަރާތުގެ ނަމުގައި ލިބިފައިވާ ގޯއްޗެއްގެ ގޮތުގައެވެ.\n•\tޝަރުޢީ ޙުކުމަކުން ލިބިފައިވާ ގޯއްޗާއި، ކަނޑައިދެވިފައިވާ ގޯތިތަކުގެ ތެރެއިން، ރަޖިސްޓްރީ ނުހަދާ ގޯތިތަކުގެ މަޢުލޫމާތު ދެއްވާނީ އެރަށެއްގެ ރަށު ކައުންސިލުންނެވެ. ނުވަތަ ކަމާބެހޭ ސަރުކާރުގެ އިދާރާއަކުންނެވެ.\n•\tމި ފްލެޓްތަކަށް ވަކިވަކިން ކުރިމަތިލުމުގެ ފުރުޞަތު، ދެމަފިރިންނަށްވެސް ލިބިދެއެވެ.\n•\tފްލެޓެއް ލިބުމަށް ދެމަފިރިންވެސް ހޮވިއްޖެނަމަ، ހަވާލުކުރެވޭނީ 1 ފްލެޓެވެ.\n•\tފްލެޓެއް ލިބުމަށް ދެމަފިރިންވެސް ހޮވިފައި ވުމުގެސަބަބުން ހަވާލުކުރެވޭ ފްލެޓް ދެމަފިރިންގެ ނަމުގައި ނުވަތަ ދެމަފިރިން އެއްބަސްވާ ގޮތެއްގެ މަތިން އަނބިމީހާ ނުވަތަ ފިރިމީހާގެ ނަމުގައި ހަވާލުކޮށް ރަޖިސްޓްރީ ކޮށްދެވިދާނެއެވެ. މިކަމުގައި ދެމަފިރިންނަށް ވަކިގޮތަކަށް އެއްބަސް ނުވެވިއްޖެނަމަ، ފްލެޓް ހަވާލުކުރާނެ ފަރާތެއް ގުރުއަތުލައިގެން، ކަނޑައަޅާނީ ފުވައްމުލަކު ސިޓީ ކައުންސިލްގެ އިންނެވެ. ނުވަތަ އެ ފުވައްމުލަކު ސިޓީ ކައުންސިލްއިން ކަނޑައަޅާ ފަރާތަކުންނެވެ.\n•\tކެޓަގަރީ A ކަނޑައެޅިފައިވަނީ ފުވައްމުލަކުގެ ރައްޔިތުންނަށެވެ. ކެޓަގަރީ B ކަނޑައެޅިފައިވަނީ، ފުވައްމުލައްނޫން، އެހެން ރަށްރަށުގެ ބޭފުޅުންނަށެވެ.\n•\tލިޔެ ބަޔާންވެފައިނެތް ކަންކަމާއި ގުޅިގެން ނިންމަންޖެހޭ ކަންކަން ނިންމާނީ، ފުވައްމުލަކު ސިޓީ ކައުންސިލް އިދާރާ އިންނެވެ.


ރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 25 ވަނަ ރޭޑިއޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު، ދިވެހިރާއްޖޭގެ އަޑު މެދުވެރިކުރައްވައި ދެއްވި 25 ވަނަ ރޭޑިއޯ ޚިޠާބު\n27 ނޮވެންބަރު 2009، ރިފަރެންސް: PRO/RMN/2009/244\nމިއަދަކީ 27 ނޮވެމްބަރ 2009ވީ ހުކުރު ދުވަސް. މިއަދަކީ ބަރަކާތްތެރި އަޟްޙާ ޢީދު ދުވަސް. މިއުފާވެރި ދުވަސް އަޅުގަނޑުމެންނާ ބައްދަލު ކުރިއިރު، އަޅުގަނޑު މިވަނީ ކޮމަންވެލްތް ޤައުމުތަކުގެ އެންމެ އިސްވެރިންގެ ޖަލްސާގައި ބައިވެރިވުމަށް ކެރީބިއަން ޤައުމެއް ކަމަށްވާ ޓްރިނިޑާޑް އެންޑް ޓޮބޭގޯގެ ވެރިރަށް ޕޯޓް އޮފް ސްޕޭނަށް ދިޔުމުގެ ދަތުރުމަތީގައި. މިހާ ދުރުން މިއުފާވެރި ޢީދުގެ ތަހުނިޔާއާއި ހެޔޮއެދުންތައް، ދިވެހިރާއްޖޭގެ ލޮބުވެތި ރައްޔިތުންނަށް ފޮނުވުމަކީ، އަޅުގަނޑަށް ލިބޭ ވަރަށް ޚާއްޞަ އުފަލެއް. މި ތަހުނިޔާގައި ޙައްޖުގެ މަތިވެރި އަޅުކަން ފުރިހަމަ ކުރައްވަމުން ގެންދަވާ އަޅުގަނޑުމެންގެ އަޚުންނާއި އުޚްތުންނަށްވެސް ޢީދުގެ އެންމެހާ ތަހުނިޔާތައް ރައްދުކުރަން. މިޢީދުގެ ދުވަސްތަކަކީ އަޅުގަނޑުމެންނަށް އުފާވެރި ދުވަސްތަކެއް ކަމުގައި މާތްﷲ ލައްވާށި! އަދި މިދުވަސްތަކުގެ ބަރަކާތާއި ހެޔޮ ދަރުމަ އަޅުގަނޑުމެންނަށް ދެއްވާށި!\nކޮމަންވެލްތް ޤައުމުތަކުގެ ވެރިންގެ ސަމިޓު ފެށެނީ މިއަދު. މި ސަމިޓަކީ ވަރަށް ކާމިޔާބު ސަމިޓަކަށްވާނެ ކަމަށް އަޅުގަނޑު ޔަޤީން ކުރަން. މި ސަމިޓުގެ ޢާންމު ބައްދަލުވުމުގައި ނުވަތަ މި ޖަލްސާގެ ޢާންމު ބައްދަލުވުމުގައި ދިވެހިރާއްޖޭގެ ފަރާތުން އަޅުގަނޑު އިންޓަރވެންޝަނެއް ހަދާނަން. އިންޓަރވެންޝަނެކޭ މިދަންނަވާ ވާހަކައަކީ، ޖަލްސާގެ މައިގަނޑު ނިންމުންތަކުގެ ތެރެއަށް ދިވެހިރާއްޖެއާއި ދުނިޔެ ހޫނުވުމާ ނުވަތަ މޫސުމަށް އަންނަ ބަދަލުތަކާ ގުޅޭގޮތުން ދިވެހިރާއްޖެ ދެކޭގޮތް، އަލުން އަނބުރާ އާރޫޙަކާއެކީގައި ހިމަނައި ދިނުމަށް އަޅުގަނޑު މި އިންޓަރވެންޝަން މި ހަދަނީ. އެކަން އަޅުގަނޑު ކުރާނީ އެބައްދަލުވުމުގެ ޢާންމު ޖަލްސާގައި.\nދެން ދަންނަވާލަން އޮތީ، އެޗް.ވަން.އެން.ވަން.ގެ ރޯގާގެ ވާހަކަ. މި ރޯގާ ރާއްޖޭގައި ފެތުރެމުން އެބަދޭ. އެހެންނަމަވެސް، އަޅުގަނޑު ދަންނަވަން އޮތް ވާހަކައަކީ، ރަނގަޅަށް ބަލައިގެން އަޅުގަނޑުމެންނަށް އުޅެވުނީމާ މިރޯގާއަކީ، އަޅުގަނޑުމެންނަށް އެއިން ޝިފާއެއް ނުވަތަ ފަރުވާއެއް ނުލިބޭ ބާވަތުގެ ރޯގާއެއް ނޫނޭ. މިކަމުގައި އަޅުގަނޑުމެން ކަންބޮޑުވެ ހާސްކަމުގެ ތެރެއަށް ވެއްޓުމަށްވުރެ، ރިވެތި ގޮތުގައި ވިސްނުންތެރިކަމާއެކީގައި އަޅުގަނޑުމެންގެ ދިރިއުޅުމުގެ ކަންކަން ކުރިއަށް ގެންދިޔައިމާ، އަޅުގަނޑުމެންނަށް އިރާދަކުރެއްވިއްޔާ މިރޯގާގެ ކިބައިން ސަލާމަތްވެވޭނެއޭ.\nއަޅުގަނޑު އިތުރަށް ފާހަގަކޮށްލަން ބޭނުން މިއަދު، އިންސާފުވެރިކަމާއެކު ވެރިކަން ނުކޮށްފިނަމަ، އެކަމަށް އާޚިރުގައި ޖަވާބުދާރީވާންޖެހޭނެ. ދައުލަތުގެ މުއައްސަސާތަކުން ޤާނޫނުއަސާސީއާއި ޤާނޫނާ އެއްގޮތަށް ޢަމަލުކުރުމަށް ބާރުއެޅުމަކީ، ޤާނޫނުއަސާސީގެ 115 ވަނަ މާއްދާގެ (ހ) އިން ރައީސުލްޖުމްހޫރިއްޔާއާ ހަވާލުކޮށްފައިވާ މަސްއޫލިއްޔަތެއް. ހަމައެއާއެކު، ޤާނޫނުގެ ވެރިކަން ކުރިއަރުވައި، އެންމެންގެ ޙައްޤުތަކާއި މިނިވަންކަން ރައްކާތެރިކުރުމަކީ އެ މާއްދާގެ ދަށުން އަޅުގަނޑުގެ މައްޗަށް ލާޒިމުކުރާ ކަމެއް. އިންސާފުވެރި ޢަދުލުގެ ނިޒާމެއް ޤާއިމުކުރުމަކީ ޤާނޫނީ ވެރިކަމެއްގެ ތަރަހަ.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީން ކަށަވަރުކޮށްދޭ އަސާސީ ޙައްޤުތަކާއި މިނިވަންކަމަށް ބަލާއިރު، ޤާނޫނުއަސާސީގެ 20 ވަނަ މާއްދާގައި، ޤާނޫނުގެ ކުރިމަތީގައި އަދި އެމީހެއްގެ މައްޗަށް ޤާނޫނު ހިންގުމުގައި ކޮންމެ މީހަކީވެސް އަނެއް މީހާއާ ހަމަހަމަވެގެންވާ މީހެއް ކަމަށާއި، އަދި ޤާނޫނުގެ ރައްކާތެރިކަމާއި، ޤާނޫނުން ލިބިދޭ މަންފާތައް ހަމަހަމަކަމާއެކު ލިބުމަކީ، ހަމަ ކޮންމެ މީހެއްގެވެސް ޙައްޤެއްކަމަށް ޤާނޫނުއަސާސީ ވަރަށް ޞަރީޙަ ޢިބާރާތުން ބަޔާންކުރޭ. ޖިނާއީ ކުށެއްގެ ދަޢުވާ، މީހެއްގެ މައްޗަށް އުފުލުމުގައި، އެކަށީގެންވާ މުއްދަތެއްގެ ތެރޭގައި، ޢާންމުކޮށް ހުޅުވާލެވިގެން ބާއްވާ އަޑުއެހުމެއްގައި އިންޞާފުން ޝަރީޢަތް ކުރުމުގެ ޙައްޤު ޤާނޫނުއަސާސީގެ 42 ވަނަ މާއްދާގެ ދަށުން ކޮންމެ މީހަކަށް ލިބިދޭ.\nހައްޔަރުކުރުމާއި، ބަންދުކުރުމާއި، ފާސްކުރުމާއި، މުދާ އަތުލުންފަދަ ކަންކަން ކުރެވޭނެ ޙާލަތާއި، ގޮތްތަކާއި، ހައްޔަރުކުރެވޭ އަދި ބަންދުކުރެވޭ މީހުންނަށް ލިބިދޭ ޙައްޤުތައް ޤާނޫނުއަސާސީގެ 45 ވަނަ މާއްދާއިން 49 ވަނަ މާއްދާއާ ހަމައަށް ސާފުކޮށް ބަޔާންކޮށްފައިވޭ. ކުށެއްގެ ތުހުމަތުގައިވާ މީހާގެ މައްސަލަ ފުލުހުންނާއި ތަޙުޤީޤުކުރާ އެހެނިހެން ފަރާތްތަކުން ލަސްނުކޮށް ތަޙުޤީޤުކޮށް ނިންމުމާއި، އަދި އެކުށެއް ކުރިކަމަށް ތުހުމަތުކުރެވޭ މީހާއާމެދު ދަޢުވާކުރަންޖެހޭކަމަށް ޕްރޮސިކިއުޓަރ ޖެނެރަލަށް ފެނިއްޖެނަމަ، ވީ އެންމެ އަވަހަކަށް ދަޢުވާ އުފުލުމަކީ، ޤާނޫނުއަސާސީގެ 50 ވަނަ މާއްދާއިން ލިބިދޭ ޙައްޤެއް.\nކުށެއް ކުރިކަމުގެ ދަޢުވާ އުފުލާފައިވާ މީހުންގެ ޙައްޤުތައް 51 ވަނަ މާއްދާގައި ބަޔާންކޮށްފައިވާއިރު، އެކަށީގެންވާ މުއްދަތެއްގެ ތެރޭގައި އެމީހަކާމެދު ޝަރީޢަތްކޮށް ނިންމުމުގެ ޙައްޤު އެ މާއްދާގައި ކަނޑައެޅިގެން ބަޔާންކޮށްފައިވޭ. މީގެއިތުރުންވެސް، ބަންދުކުރެވިފައިވާ މީހުންނާއި، ކުށުގެ ތުހުމަތުގައި ދަޢުވާކުރެވިފައިވާ މީހުންނަށް ޤާނޫނުއަސާސީގެ ދަށުން އެކިއެކި ޙައްޤުތައް ލިބިދީފައިވޭ.\nމިނުކުތާތައް މިގޮތަށް އަޅުގަނޑު މިފާހަގަކުރަނީ، ކުރީގެ ސަރުކާރުގެ އިސް މަގާމުތަކުގައި ތިއްބެވި ބޭފުޅުންގެ މައްޗަށް ޖިނާއީ މައްސަލަތަކުގެ ތުހުމަތުކުރެވި ތަޙުޤީޤު ކުރެވެމުންދާތީއާއި، އޭގެތެރެއިން ދައުލަތުގެ ޢިއްޒަތްތެރިއަކާއި ރައްޔިތުންގެ މަޖިލީހުގެ މެންބަރުންގެ މައްޗަށް ދަޢުވާ އުފުލިފައިވާތީ. އެހެންކަމުން، އެފަރާތްތަކަށް ޤާނޫނުއަސާސީ ލިބިދީފައިވާ ޙައްޤުތައް ލިބިދެވެންޖެހޭނެ ކަމަށާއި، ކުށެއް ސާބިތުވުމުގެ ކުރިން، އެމީހުންގެ މައްޗަށް އޮންނަ ޤަދަރާއި ޢިއްޒަތް ކިލަނބުވެގެން ނުވާނެކަން އަޅުގަނޑު މިއަދު ހަނދާންކުރަން. ފާޅުގައި ފާހަގަކުރަން އެދެން. އަދި ކުށެއްގެ ތުހުމަތުކުރެވޭ ހަމަ ކޮންމެ މީހަކަށް މި ޙައްޤުތައް ލިބިގެންވާނެ.\nކުށެއްގެ ތުހުމަތުކުރެވޭ މީހަކަށް، ޤާނޫނުއަސާސީގެ ދަށުން ތަޙުޤީޤާއި ޝަރީޢަތުގެ މަރްޙަލާގައި ލިބިދޭ ޙިމާޔަތާއި ޙައްޤުތައް އެކަށީގެންވާ ގޮތެއްގައި ރައްކާތެރިކޮށް، ޖިނާއީ މައްސަލަތައް އިންސާފުވެރިކަމާއެކު ވީއެންމެ އަވަހަކަށް ނިންމުމުގެ މަގު ފަހިކުރެވޭނީ، ތަޙުޤީޤުކުރުމާއި ޝަރީޢަތުގެ މަރްޙަލާގައި ކަންހިނގާނެގޮތުގެ އުޞޫލުތަކާއި، މުއްދަތުތަކާއި، ލިބިދޭ ޙައްޤުތައް ބަޔާންކުރާ ތަފްޞީލީ، ޖިނާއީ އިޖުރާތުގެ ޤާނޫނަކަށް ޢަމަލުކުރެވިގެންކަމާމެދު ހަމަ އެއްވެސް ޝައްކެއްނެތް.\nޖިނާއީ މައްސަލަތައް ލަސްނުކޮށް ތަޙުޤީޤުކޮށް، ދަޢުވާ އުފުލައި، އަދި އެކަށީގެންވާ މުއްދަތެއްގައި ޢަދުލުވެރިކަމާއެކު ޝަރީޢަތް ހިންގުމަށް ބޭނުންވާ ގަވާއިދެއް ކަމުގައިވާ ޖިނާއީ އިޖުރާތުގެ ގަވާއިދަކީ،5އޯގަސްޓް 2008 ދުވަހު ތަޞްދީޤުކުރެވިފައިވާ ޤާނޫނު ނަންބަރު 2008/6 އެއީ، ޢާންމު ގަވާއިދުތަކާބެހޭ ޤާނޫނުގެ ދަށުން ބާރުލިބިފައިވާ ގަވާއިދެއްކަމަށްވީނަމަވެސް، މިގަވާއިދަށް ޢަމަލުކުރަންޖެހޭ ފަރާތްތައް ކަމަށްވާ، ތަޙުޤީޤުކުރާ ފަރާތްތަކާއި، ދަޢުވާކުރާ ފަރާތްތަކާއި، ޝަރީޢަތް ހިންގާ ފަރާތުން މިގަވާއިދަށް ޢަމަލުކުރަމަކުން ނުދޭ.\nރައްޔިތުންގެ މަޖިލީހުން ފާސްކުރާ ޤާނޫނަށް ޢަމަލުކުރުމަކީ، ދައުލަތުގެ ހުރިހާ މުއައްސަސާއެއްގެ މައްޗަށްވެސް ލާޒިމުކަމެއްކަމަށް ވީހިނދު، އެ ގަވާއިދަށް ޢަމަލު ނުކުރުމަށް ކޯޓަކުން އިދާރީގޮތުން ނިންމުމަކީ، ޤައުމެއްގައި ޤާނޫނީ ވެރިކަމެއް ދަމަހައްޓަން ދަތިވެ ޤާނޫނުގެ ބާރު ކެނޑިގެންދާނެ ކަމެއް. އަދި ޖިނާއީ ޢަދުލުގެ ނިޒާމާ ދޭތެރޭ ރައްޔިތުންގެ އިތުބާރު ކުޑަވެ، ޢަދުލުއިންޞާފު ޤާއިމުކުރުމަށް އެޅޭ ހުރަހަކަށްވާނެ.\nއަޅުގަނޑުމެންނަށް މިއަދު ފެނިފައި މިއޮތްތަނަކީ، މި ޤާނޫނުއަސާސީ، އަޅުގަނޑުމެން މިހާރު ތަންފީޒުކުރަމުން މިދާ ޤާނޫނުއަސާސީއަށް ޢަމަލުކުރަން ފެށުމާއެކުގައި، އެ ޤާނޫނުއަސާސީގައި އެވާ ކަންތައްތަކާއި، އެ ޤާނޫނުއަސާސީގައި އެވާ ކަންކަން ރައްޔިތުންނަށް ލިބިދިނުމަށްޓަކައި މިދެންނެވިހެން5އޯގަސްޓް 2008 ވަނަ ދުވަހުވަނީ އާންމު ގަވާއިދުތަކާބެހޭ ޤާނޫނެއް ފާސްކޮށްފައި. އެ އާންމު ގަވާއިދުތަކާބެހޭ ޤާނޫނުގެ ތެރޭގައި، ޖިނާއީ އިޖްރާތުގެ ގަވާއިދު އެއީ، ޤާނޫނީ ބާރު ލިބިގެންވާ އެއްޗެއްގެ ގޮތުގައި މިވަނީ ފާހަގަކޮށްފައި، މިވަނީ ހިމަނާފައި. މިވަނީ ޤާނޫނެއްގެ ގޮތުގައި ނިންމާފައި. އެހެން އެކަން އޮއްވައި، އެ ގަވާއިދަށް ޢަމަލުކުރުން ހުއްޓާލައި ނުވަތަ އެ ގަވާއިދަށް ޢަމަލު ނުކުރުމަށް، ކޯޓަކަށްވިޔަސް ނުވަތަ ސަރުކާރުގެ އެހެން މުއައްސަސާއަކަށްވިޔަސް، ލަފައެއްވެސް އަމުރެއްވެސް ނުކުރެވޭނެ.\nކޯޓަކުން އަޅުގަނޑަށް ފެންނަ ފެނުމުގައި ޤާނޫނެއް އެއީ، ޤާނޫނުއަސާސީއާ ޚިލާފު ޤާނޫނެއްކަމަށް ޙުކުމެއް އިއްވިދާނެ. ޤާނޫނުއަސާސީއާ ބެހޭގޮތުން އިއްވާ ޙުކުމްތައް އިއްވުން އެންމެ އައުލާކަން ބޮޑީ، ސުޕްރީމް ކޯޓުން، ރާއްޖޭގެ އެންމެމަތީ ކޯޓުން. މިހާރު މިވަނީ ޖިނާއީ ކޯޓުން ޙުކުމެއް އިއްވުމެއްނެތި، އަދި އިތުރަށް އެހެން ކޯޓަކަށްވެސް ހުށަހެޅުމެއްނެތި، މިދެންނެވި ޖިނާއީ އިޖްރާތުގެ ގަވާއިދަށް ޢަމަލުކުރުން ހުއްޓާލާފައި. އެހެންކަމުން، އެތައްބައެއްގެ ޙައްޤުތަކަށް މިދަނީ ގެއްލުންވަމުން. އެހެންކަމުން، އަޅުގަނޑުމެންނަށް މި ޤާނޫނީ ދައުލަތެއް ހިންގުމަށް މިވަނީ ވަރަށްބޮޑަށް ދަތިވެފައި. އަޅުގަނޑު ހަމަ އަނެއްކާވެސް ތަކުރާރުކޮށް ފާހަގަކުރާނަން، ޤާނޫނުއަސާސީގެ 115 ވަނަ މާއްދާ، ރައީސުލްޖުމްހޫރިއްޔާގެ މައްޗަށް އެބަ ލާޒިމުކުރޭ، ހުރިހާ މުއައްސަސާތަކެއްވެސް، ސަރުކާރާއި އަދި އެންމެހާ މުއައްސަސާތަކާއި ރައްޔިތުން، ޤާނޫނާ އެއްގޮތަށް ޢަމަލުކުރޭތޯ ބެލުން އެއީ، ރައީސުލްޖުމްހޫރިއްޔާގެ ވާޖިބެއްގެ ގޮތުގައި ކަނޑައަޅާފައި އޮތީ. އަޅުގަނޑަށް މިކަމަކީ ވަރަށް ކަންބޮޑުވާކަމެއް. އަޅުގަނޑުގެ ނަޒަރުގައި އަޅުގަނޑުމެން މިކަމާ ވިސްނަންޖެހޭނެ. އަދި މިކަމާ އަޅުގަނޑުމެންނަށް އެޅޭންހުރި ހުރިހާ ފިޔަވަޅެއް އަޅުގަނޑުމެން އަޅަންޖެހޭނެ.\nއެނގިވަޑައިގަންނަވާނެ، މިދިޔަ ހަފްތާގެ ތެރޭގައި މިހާރު މިވަނީ ބަޖެޓު، ރައްޔިތުންގެ މަޖިލީހަށް ހުށަހެޅިފައި. މިފަހަރުގެ ބަޖެޓަކީ، މީގެ ކުރީއަހަރުތަކުގެ ބަޖެޓާ ވަރަށް ތަފާތު ބަޖެޓެއް. ބަޖެޓު އެކުލަވާލާފައި އޮތްގޮތާއި، ބަޖެޓު އަތުރާލެވިފައިވާގޮތާއި އަދި ބަޖެޓު ހުށަހެޅޭގޮތް، މި ހުރިހާކަމެއްވެސް ކުރީއަހަރުތަކާ އަޅާބަލާއިރު، ވަރަށްބޮޑަށް ތަފާތުވާނެ. މި ބަޖެޓުގެ އެންމެ މައިގަނޑު އެއް އަމާޒަކީ، އިންފްލޭޝަން ކޮންޓްރޯލްކުރުން ނުވަތަ މުދަލާއި ޚިދްމަތުގެ އަގު މައްޗަށް ދިޔަނުދީ ހިފެހެއްޓުން. ސަރުކާރުން ކުރާ ޚަރަދު އިތުރުވީ މިންވަރަކަށް، އިތުރުވީ ވަރަކަށް އިންފްލޭޝަން ނުވަތަ ތަކެތީގެ އަގު ބޮޑުވުން ގާތްވޭ، ބޮޑުވޭ. ސަރުކާރުގެ ޚަރަދުތައް ހިފެހެއްޓުމަކީ، ވަރަށް މުހިންމުކަމެއް. އޭގެ އެންމެބޮޑު ބޭނުމަކީ، އިންފްލޭޝަން ނުވަތަ ތަކެއްޗާއި ޚިދްމަތުގެ އަގު މައްޗަށް އަރައިގެންދިޔަނުދީ ހިފެހެއްޓޭތޯ ބެލުން. އެހެންވީމާ، ސަރުކާރުން މަސައްކަތް ކުރަމުން މިދަނީ، ސަރުކާރުގެ ކުރާ ޚަރަދުގެ %30 އަށްވުރެ ބޮޑުވެގެން ނުވާނެއޭ، މުސާރައަށް ކުރެވޭ ޚަރަދު. މުސާރައަށް ކުރެވޭ ޚަރަދު އެއީ، ބޮޑު އެއްބައި މިހާރު. އެ ޚަރަދު އިތުރުވެގެންދިޔައިމާ އޭގެ ސަބަބުން އިތުރުވެގެންދަނީ، އޭގެސަބަބުން އުފުލިގެންދަނީ، އިންފްލޭޝަން. އޭރުން ގެއްލުން ލިބެނީ ހަމަ ހުރިހާ ރައްޔިތުންނަށް.\nއަޅުގަނޑު މިދަންނަވާ ވާހަކައަކީ، މިސާލަކަށް، ސަރުކާރު މުވައްޒަފުންގެ މުސާރަ، ސަރުކާރުން ބޮޑުކުރީ. ބޮޑުކުރީމާ އޭރުން އެ ފައިދާ ލިބިގެންދިޔައީ، ސަރުކާރު މުވައްޒަފުންގެ ގޮތުގައި މަސައްކަތްކުރަމުންދާ ބައްތިރީހާސް، ތިރީސްފަސްހާސް މީހުންނާއި އެމީހުންގެ އާއިލާތަކަށް. އެހެންނަމަވެސް، އެ މުސާރަ ބޮޑުކުރިކަމުގެ ސަބަބުން، އިންފްލޭޝަނަށް ޖާގަލިބިގެންދާތީވެ، އޭގެ ސަބަބުން ރާއްޖޭގައި ދެން ތިބި ހުރިހާ ރައްޔިތުންގެ މުދަލާއި ޚިދްމަތުގެ އަގުތައް އުފުލިގެންދާނެ، އެރައްޔިތުންނަށް ގެއްލުންވާނެ. އެހެންވީމާ، މިބަޖެޓުގެ އެންމެބޮޑު އެއް އަމާޒަކީ، އިންފްލޭޝަން ކޮންޓްރޯލް ކުރުން. އިންފްލޭޝަން ދަށްކުރުން. މުދަލާއި ޚިދްމަތުގެ އަގު ދަށްކުރުން. މީގެ ވާހަކައަކީ، މުސާރަ ބޮޑުކޮށްގެންތޯ އަޅުގަނޑުމެންގެ ފުއްދުންތެރިކަމާއި އަޅުގަނޑުމެންނަށް ތަނަވަސް ދިރިއުޅުމެއް ހޯދުމަށް މަގުފަހި ކުރެވެންއޮތީ ނުވަތަ މުދަލާއި ޚިދްމަތުގެ އަގު ކުޑަކޮށްގެންތޯ. ސަރުކާރަށް މުސާރަ ބޮޑުކޮށްދެވުނަސް އަދި ކުޑަކޮށްދެވުނަސް ކޮށްދެވެން އޮންނަނީ ހަމައެކަނި ސަރުކާރު މުވައްޒަފުންގެ މުސާރަތައް. އެހެންވީމާ، އެމުއްޒަފުންނަށް އެކަނި ރަނގަޅުވާ ގޮތެއް ހަދައި، ދެން ރާއްޖޭގެ އެހެން ހުރިހާ ރައްޔިތުންނަށް ގެއްލުންވާ ގޮތެއް ހެދުމަކީ، އަޅުގަނޑުގެ ނަޒަރުގައި އިންސާފުވެރި ގޮތުގައި ދައުލަތެއް ސަރުކާރެއް ހިންގުމެއް ނޫން. އިރާދަކުރެއްވިއްޔާ މި ސަރުކާރަކުން އެމަގަކަށް ޢަމަލެއް ނުކުރާނެ.\nމިފަހަރުގެ ބަޖެޓުގައި ފާހަގަވާނެ އެހެން އަހަރުގެ ބަޖެޓާ ޚިލާފަށް ޕީ.އެސް.އައި.ޕީ ނުވަތަ ޕަބްލިކް ސެކްޓަރ އިންވެސްޓްމަންޓް ޕްރޮގްރާމް، އެއީ، ބަނދަރާއި ނަރުދަމައާއި މަގާ މިބާވަތުގެ މަސައްކަތްތައް ހިންގުމަށް ސަރުކާރުން ކުރާ ޚަރަދު މީގެ ކުރީގައިވާނީ ބަޖެޓުގައި ހިމަނައިގެން ބަޖެޓުގެ ތެރެއިން ކުރާ ޚަރަދުތަކެއްގެ ގޮތުގައި ފާހަގަވެފައި. މިހާރު ސަރުކާރުގެ ސިޔާސަތަކީ، ޕަބްލިކް ޕްރައިވެޓް ޕާޓްނަރޝިޕް މެދުވެރިކޮށް ނުވަތަ ސަރުކާރާއި ޢާންމު ވިޔަފާރިއާ ގުޅިގެން މި ބުނާ މިބާވަތުގެ މަސައްކަތްތައް ހިންގަމުން ގެންދިޔުން. މިސާލަކަށް އަޅުގަނޑުމެންނަށް މިހާރު ލަފާކުރެވޭ ގޮތުގައި މިއަންނަ އަހަރުގެ ތެރޭގައި ހުޅުމާލޭގައި އެއްހާހަށްވުރެ ގިނަ ފްލެޓް އެޅޭނެ. މާލޭގައި އެއްހާހަށްވުރެ ގިނަ ފްލެޓް އެޅޭނެ. އަދި ރާއްޖޭގެ އެކިއެކި ކަންކޮޅުތަކުގައިވެސް އެއްހާހަށްވުރެ ގިނަ ފްލެޓް، ގެ އެޅޭނެ. މިދެންނެވީ މި އަންނަ އަހަރު އެއީ ސަރުކާރުގެ ދިހަހާސްގެ އިމާރާތް ކުރުމުގެ ޕްރޮގްރާމްގެ ތެރެއިން މިހާރު މަސައްކަތް ގެންދެވިފައިވާ ގޮތުން އަޅުގަނޑުމެންނަށް އެ މަސައްކަތް ފަށައިގަނެވޭނެ ކަމަށް މިއަންނަ އަހަރު މި ބެލެވެނީ ގާތްގަނޑަކަށް ތިންހާސް ގޭގެ މަސައްކަތް. އިރާދަކުރެއްވިއްޔާ އެމަސައްކަތްތައް ފެށޭނެ. އެމަސައްކަތްތައް ކުރިއަށްދާނެ.\nއަޅުގަނޑު ފާހަގަކުރަން މިހާރު އެމަސައްކަތްތައް، އެކަމާގުޅޭ އެއްވެސް ތަފްޞީލެއް ބަޖެޓުގައި ސީދާ ގޮތުގައި ހިމެނިފައެއް ނުވާނެއޭ. އަޅުގަނޑުމެން ސަރުކާރުން އެމަސައްކަތް ހިންގަން ގަސްދު މިކުރަނީ ޕީ.އެސް.އައި.ޕީ. ޕްރޮގްރާމްގެ ތެރޭގައި އެކަންޏެއްނޫން. ޕަބްލިކް ޕްރައިވެޓް ޕާޓްނަރޝިޕްގެ ތެރެއިންވެސްމެ. އެ ތަފާތު މިފަހަރުގެ ބަޖެޓުގައި ފެންނާނެ. އަދި އަޅުގަނޑު ރައްޔިތުންނަށް ހަމަ ޔަޤީންކޮށް އަރުވަން މިއަހަރު ތެރޭގައި މީގެކުރީގައި ދުވަހަކުވެސް ރާއްޖޭގެ ރަށްތަކަށް އިންފްރާސްޓްރަކްޗަރަލް ނުވަތަ އެކިއެކި ޢާންމު ބޭނުންތަކަށް ބޭނުންވާ ޚިދްމަތްތައް ލިބިދިނުމުގަޔާއި ހޯދުމުގައި ބޭނުންވާ ޢިމާރާތް ކުރުން ވަރަށް ބޮޑުތަނުން އިތުރުވެގެންދާނެ. ބިންހިއްކުންވެސް ވަރަށްބޮޑުތަނުން އިތުރުވެގެންދާނެ. ގެދޮރު ޢިމާރާތް ކުރުންވެސް ވަރަށް ބޮޑުތަނުން އިތުރުވެގެންދާނެ. ނަރުދަމާގެ ނިޒާމު ޤާއިމުކުރުން، ބަނދަރު ހެދުން، މަގު ހެދުން، މިބާވަތުގެ ކަންތައްތައްވެސް ވަރަށް ބޮޑުތަނުން އިތުރު ވެގެންދާނެ.\nދަތުރުފަތުރު ކުރުމުގެ ނިޒާމެއް ސަރުކާރުގެ ބަޖެޓުގެ ތެރެއިން ހެދިނަމަ ނުވަތަ ބަޖެޓުގެ ތެރެއިން އެކަން ކުރުމަށް އަޅުގަނޑުމެން އުޅުނުނަމަ، ރަނގަޅަށް މުޅި އެނިޒާމަށް ސަރުކާރުން ޚަރަދުކުރަން އެބަޖެހޭ ތިންސަތޭކަ މިލިއަން ޑޮލަރު. އޭގެ ބަދަލުގައި، ޕަބްލިކް ޕްރައިވެޓް ޕާޓްނަރޝިޕެއްގެ ދަށުން މިމަސައްކަތް ހިންގީމާ، ސަރުކާރުން ސީދާ ގޮތުގައި އެމަސައްކަތަށް ކުރަންޖެހޭ ޚަރަދު ވަރަށްކުޑަ. ޙަޤީޤަތުގައި ނުވެސްނެތް. ވިޔަފާރީގެ އުޞޫލުން އެކަން ކުރުމަށް އަމިއްލަ ފަރާތްތަކަށް ސަރުކާރުން ހުޅުވާލަނީ. ހުޅުވާލީމާ، އެއީ ވިޔަފާރީގެ އުޞޫލުން ކުރެވޭ ކަމެއް ކަމަށްވާތީވެ، އަމިއްލަ ފަރާތްތަކުން އެކަމާ ބައިވެރިވެ އެމަސައްކަތް ކުރިއަށް މިގެންދަނީ. އިރާދަކުރެއްވިއްޔާ އަޅުގަނޑު ދަންނަވާނީ މިފަހަރު އަޅުގަނޑުމެންނަށް އެކުލަވާލެވިފައިމިވާ ބަޖެޓަކީ އަޅުގަނޑުމެންގެ ރާއްޖެއަށް އިޤްތިޞާދީ ތަނަވަސްކަމާއި ތަރައްޤީއަށް މަގުފަހިކޮށްދޭނެ ބަޖެޓެކޭ. އަދި އަޅުގަނޑުމެންގެ މައިގަނޑު އަމާޒު ކަމުގައިވާ މުދަލާއި ޚިދުމަތުގެ އަގު ދަށްކޮށްދޭނެ ބަޖެޓެކޭ. މިބަޖެޓުގެ ނަތީޖާ އަޅުގަނޑު ދަންނަވާނީ ކުރިއަށް މިއޮތް އަހަރުގެ ފުރަތަމަ ތިން ހަތަރު މަހެއްގެ ތެރޭގައި ރައްޔިތުންނަށް ފެނިގެންދާނެއޭ.\nއިއްޔެނޫން އިހަށްދުވަހަކީ އާދެ، ކޮންމެ އަހަރެއްގެވެސް ނޮވެމްބަރމަހުގެ 25ވަނަ ދުވަހަކީ، އަންހެނުންނަށް ކުރާ އަނިޔާއާއި ދެކޮޅަށް ބައިނަލްއަޤްވާމީ ގޮތުން އ.ދ.އިން ފާހަގަކުރަމުން އަންނަ ދުވަސް. އަދި މިދުވަސް ފާހަގކުރުމުގެ ގޮތުން ކޮންމެ އަހަރެއްގެ ނޮވެމްބަރ 25ން ފެށިގެން ޑިސެމްބަރ 10ގެ ނިޔަލަށް އ.ދ.އިން 16 ދުވަހުގެ ކެމްޕޭނެއް ހިންގަމުންގެންދޭ. ރާއްޖޭގައިވެސް މި 16 ދުވަހުގެ ކެމްޕޭނުގެ ތެރޭގައި ތަފާތު ޙަރަކާތްތައް ހިންގުމަށްވަނީ ހަމަޖެހިފައި. އަޅުގަނޑު މިއަދު މިވާހަކައާއިގެން ކުރިއަށް ދިޔުމުގެ ކުރީގައި، ރައްޔިތުންގެ މަޖިލީހުގެ ޢިއްޒަތްތެރި މެންބަރުން، މިކަމާ ގުޅޭގޮތުން އިއްޔެނޫން އިހަށް ދުވަހުގެ ރައްޔިތުންގެ މަޖިލީހުގައި އެ އިޤްރާރުވެ ސޮއިކުރެވި، ނިންމެވި ނިންމެވުމަކީ އަޅުގަނޑު ދަންނަވާނީ ދިވެހިރާއްޖޭގެ ޤަދަރާއި، ދިވެހިރާއްޖޭގެ ޢިއްޒަތާއި، ދިވެހީންނަކީ ކޮބައިކަން ބޭރު ދުނިޔޭގެ ރައްޔިތުންނަށް ވަރަށްބޮޑަށް ސާފުވެގެންދާނެ ކަމެކޭ. އަދި ރާއްޖޭގެ ރައްޔިތުންނަށްވެސް ރާއްޖޭގެ ޤާނޫނު ހަދާ މަޖިލީހުގެ މެންބަރުންގެ ވިސްނުން، ފިކުރު ހުރި އަމާޒު ވަރަށް ބޮޑަށް ސާފުވެގެންދާނެ ކަމެކޭ.\nއަންހެނުންނަށް ކުރާ އަނިޔާއަކީ، ރާއްޖޭގައި ހިނގާ ކަމެއްކަން މުޖުތަމަޢު ޤަބޫލުކުރުމަކީ ދަތިކަމަކަށްވީނަމަވެސް، 2006ވަނަ އަހަރު ރާއްޖޭގައި ހަދާފައިވާ ސަރވޭއަކުން ގޭތެރޭގެ އަނިޔާއާއި، ބައިވެރިޔާގެ ފަރާތުން ލިބޭ ޖިސްމާނީ ޖިންސީ އަދި ނަފްސާނީ އަނިޔާ ލިބޭ ހަތާވީސްހާސް އަންހެނުން ތިބި ކަމަށް އެބަ އަންދާޒާ ކުރެވޭ. އަޅުގަނޑު ވަރަށް ކަންބޮޑުވޭ. އަޅުގަނޑު ވަރަށް ދެރަވޭ. މިހާ ގިނަ އަދަދެއްގެ އަންހެނުންނަށް މިހާ ބޮޑު ބަދުނަސީބެއްގައި، ދައްޗެއްގައި އެމީހުންގެ ދިރިއުޅުން އާރާސްތު ކުރަމުން ގެންދަން ޖެހޭތީ. އަޅުގަނޑަށްވެސް އެނގޭ އުނދަގޫވާނެކަންވެސް. އަޅުގަނޑަށްވެސް އެނގޭ އެއީ، ފަސޭހަކަމެއް ނޫންކަން. އެހެންނަމަވެސް، އަޅުގަނޑު ހުރިހާ އަންހެން ބޭފުޅުންނަށް ގޮވާލާނީ، އަޅުގަނޑު އަންހެން ބޭފުޅުންގެ ކިބައިން އެދޭނީ ހިތްވަރުލައްވާށޭ، ތެދުވަންނަވާށޭ، ނުކުންނަވާށޭ. އަނިޔާ ލިބިލައްވާނަމަ، އެ އަނިޔާގައި ތިއްބަވާކަށް ނުޖެހޭނެޔޭ. ދައުލަތްވެސް، ސަރުކާރުވެސް، ރައްޔިތުންވެސް ތިބީ ހަމަ އަނިޔާލިބޭ އަންހެނުންނާ އެކީގައޭ. ރައްޔިތުންގެ މަޖިލީހުގެ ވިސްނުން އަޅުގަނޑުމެންނަށް ސާފު. ސަރުކާރުގެ ވިސްނުން ތިޔަ އެންމެ ބޭފުޅުންނަށް ސާފުވާންޖެހޭނެ. އަދި ޤާނޫނު ބަލަހައްޓާ، ޤާނޫނު ހަދާ، ޝަރީޢަތްކުރާ ދައުލަތުގެ ހުރިހާ މުއައްސަސާތަކުގެ ވިސްނުންވެސް، އަޅުގަނޑުގެ ނަޒަރުގައި އަންހެން ބޭފުޅުންނަށް މިހާރު ސާފުވާންޖެހޭނެ. އަޅުގަނޑުގެ އިލްތިމާސަކީ، އަނިޔާއެއް ލިބޭނަމަ އެކަން ފޮރުއްވަވައިގެން ނުތިއްބަވައްޗޭ. އެކަމައިގެން ބޭރަށް ނުކުންނަވާށޭ. އިރާދަކުރެއްވިއްޔާ ސަރުކާރުން ވީ މިންވަރަކުން އަޅުގަނޑުމެން މިމައްސަލަތައް ޙައްލު ކުރުމަށް މަސައްކަތް ކުރަމުންދާނަން. އަޅުގަނޑުގެ އުންމީދަކީ، އަޅުގަނޑުމެންނާއެކީގައި ރާއްޖޭގެ ވީހާވެސް ގިނަ ރައްޔިތުން މިބާވަތުގެ މަސައްކަތްތަކުގައި ބައިވެރިވެލެއްވުން.\nއެނގިވަޑައިގަންނަވާނެ ސާފް ޗެމްޕިއަންޝިޕަށް ރާއްޖޭގައި ޤައުމީ ފުޓްބޯޅަ ޓީމު އެދަނީ މިހާރު ތައްޔާރުވަމުން. އެބޭފުޅުން ފުރުއްވައިފި މެޗްތަކަށް، ތަމްރީނުތަކަށް. އަޅުގަނޑު މިދޭތެރެއިން ޓީމާ ބައްދަލުކޮށް ވާހަކަދައްކާލިން. އަޅުގަނޑުގެވެސް އުންމީދަކީ، އަދި ރާއްޖޭގެ ހުރިހާ ރައްޔިތުންގެވެސް އުންމީދަކީ، މިއަހަރުވެސް ރަންމެޑެލް ރާއްޖެއަށް ލިބުން. ޓީމު މެންބަރުން ގާތުގައި އަޅުގަނޑު ފާހަގަކުރިން، އަޅުގަނޑުގެ ނަޒަރުގައި ކާމިޔާބުގެ އެންމެ ބޮޑު އެއް ސިއްރަކީ، ކުރިއަށް އެ ކާމިޔާބުވާ މަންޒަރު އަޅުގަނޑުމެންނަށް ފެނުމޭ. އަޅުގަނޑު އެބޭފުޅުންނަށް ފާހަގަކުރިން، އަޅުގަނޑުގެ ނަޒަރުގައި އަޅުގަނޑުމެން ކާމިޔާބުވާ ގޯލް ޖަހާތަން، އެ ގޯލްޖަހާ ފޯވަރޑަށް ސާފުކޮށް ފެންނަންޖެހޭނެޔޭ، މާކުރީގައިވެސް. މިހެންނޭ އަޅުގަނޑަށް އެބޯޅަ ލިބޭނީ، މިހެންނޭ ތިމަންނާ އެބޯޅަ ޖަހާނީ. އެމަންޒަރު އަޅުގަނޑުމެންނަށް ސާފުވީމާ، އެ ޔަޤީންކަން އަޅުގަނޑުމެންނަށް އެނގުނީމާ، ދެން އެ މަންޒަރު ޙަޤީޤަތަކަށް ހަދަން އަޅުގަނޑުމެންނަށް އެތައް ތަނަކުން ފަސޭހަވޭ. އަޅުގަނޑުގެ ނަޒަރުގައި ކާމިޔާބުގެ ސިއްރަކީ، އިތުބާރު އޮތުން، ޔަޤީންކަން އޮތުން. ކާމިޔާބު ކުރެވޭނެ ކަމުގެ ފުރިހަމަ ޔަޤީންކަމާއެކީގައި ކަންކަމާ ކުރިމަތިލުން. އަޅުގަނޑަށް ޔަޤީން އަޅުގަނޑުމެންގެ ބޯޅަ ޓީމުވެސް އަދި އަޅުގަނޑުމެންގެ ރާއްޖެވެސް ކާމިޔާބުވާނެ، ކާމިޔާބު ކުރާނެ. އަޅުގަނޑަށް ޔަޤީން އަދި ހަމަ އެއަށްވުރެ މި ޢީދުގެ މުނާސަބާ އަދި ބޮޑުޢީދުގެ މި ހުރިހާ އުފާވެރިކަމެއްގެ މިހަފްތާއެކީގައި އަޅުގަނޑުމެންގެ ރާއްޖޭގެ އެކިއެކި ކަންކޮޅުތަކުގައި ރައްޔިތުން އުފާވެރިކަމާއެކީގައި އުފާފާޅު ކުރަމުން ގެންދާނެ ކަމާމެދު އަޅުގަނޑު އެއްވެސް ޙާލެއްގައި ޝައްކެއްނުކުރަން.\nއަޅުގަނޑުގެ އުންމީދަކީ، މިއަދަށްވުރެ އަދި މާފެހި، ފާގަތި މާދަމައެއް ލިބުން. އަޅުގަނޑުގެ ދުޢާއަކީ، އަޅުގަނޑުމެންނަށް ދެ ދުނިޔޭގެ ބާއްޖަވެރިކަން ލިބުން.


Green tax ge gothugai April mahu libunee 35.7 million rufiya | Mihaaru\nގްރީން ޓެކްސްގެ ގޮތުގައި އޭޕްރީލް މަހު ލިބުނީ 35.7 މިލިއަން ރުފިޔާ\nވެލާ ޕްރައިވެޓް އައިލެންޑް ރިސޯޓުގެ ޕޫލެއް-- ފޮޓޯ:ވެލާ\n06 ޖުލައި 2020 - 10:29\nގްރީން ޓެކްސްގެ ގޮތުގައި އޭޕްރީލް މަހު ލިބުނު އާމްދަނީގެ ގާތްގަނޑަކަށް 95 ޕަސެންޓު ހިއްސާ ކުރަނީ ރިސޯޓުތަކެވެ. އެއީ 33.8 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ހިއްސާކުރި ގެސްޓު ހައުސްތަކުން ލިބުނީ ހަތް ލައްކަ ރުފިޔާ އެވެ. ރާއްޖޭގައި ހުރި ހޮޓާތަކުން ފަސް ލައްކަ ރުފިޔާ ލިބުނު އިރު ސަފާރީތަކުން ހަ ލައްކަ ރުފިޔާ ލިބިފައިވެ އެވެ.\nމި އޭޕްރީލް މަހު ލިބުނު ގްރީން ޓެކްސް އަކީ މިދިޔަ އަހަރުގެ އެ މަހާ އަޅާ ބަލާއިރު، ގާތްގަނޑަކަށް 48 މިލިއަން ރުފިޔާ މަދު އަދަދެކެވެ. މިދިޔަ އަހަރުގެ އޭޕްރީލް މަހު ގްރީން ފަންޑަށް ލިބުނީ 83.6 މިލިއަން ރުފިޔާ އެވެ.\nގްރީން ޓެކްސްގެ ގޮތުގައި މި އޭޕްރީލްގައި ލިބުނު އަދަދު ދަށްވި އެންމެ ބޮޑު ސަބަބަކީ ކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކޮށް ޓޫރިސްޓުން އައުން ހުއްޓުމަކަށް އައުމެވެ. ބޯޑަރު ބަންދުކޮށްފައި ވަނީ މާޗް 27 ގަ އެވެ.\nގްރީން ފަންޑަށް އެންމެ ބޮޑު އަދަދެއް އަބަދުވެސް ލިބެނީ ކ. އަތޮޅުންނެވެ. އެއީ އެންމެ ގިނަ ރިސޯޓުތަކާއި ގެސްޓު ހައުސް ވެސް ހިންގަމުން އަންނަ އަތޮޅެވެ. ދެވަނަ އަށް އެންމެ ބޮޑު އާމްދަނީއެއް ލިބުނީ އއ. އަތޮޅުންނެވެ. ތިން ވަނައިގައި އުޅެނީ ދ. އަތޮޅެވެ.\nގްރީން ޓެކްސް ނަގަން އެންމެ ފުރަތަމަ ފެށީ 2015 ވަނަ އަހަރު އެވެ. އެންމެ ފުރަތަމަ ނަގަން ފެށީ ރިސޯޓުތަކާއި ހޮޓާތަކުގެ އިތުރަށް ސަފާރީތަކުގައި ތިބޭ ބޭރުގެ ޓޫރިސްޓުންގެ އަތުންނެވެ. ދިވެހިންނާއި ރެޒިޑެންޓް ވިސާގައި ރާއްޖޭގައި ތިބޭ ބޭރު މީހުން ފިޔަވައި އެހެން ބިދޭސީންގެ އަތުން ދުވާލަކަށް ހަ ޑޮލަރުގެ މަގުން ނަގާ މި ޓެކްސް ގެސްޓު ހައުސްތަކުން ނަގަން ފެށީ އޮކްޓޫބަރު 2016 ން ފެށިގެންނެވެ.\nދައުލަތުގެ އާމްދަނީ ގެސްޓް ހައުސް ގްރީން ޓެކްސް ތިމާވެށި ޓޫރިޒަމް ޓޫރިސްޓުން ރިސޯޓްތައް ސަފާރީ